הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 27, 2023-06-12 00:00

מיכאל ביטון: בוקר טוב לכולם, אנחנו מתחילים את דיוני הוועדה המיוחדת לחיזוק ופיתוח הנגב והגליל, דיון ראשון הבוקר בסוגיית עידוד תרבות בנגב ובגליל

מיכאל ביטון:  אחד מהגופים שביקש ויזם את הדיון זאת תנועת תרבות שתציג פה בפתיח, שרת ההתיישבות אמורה להגיע ולכבד אותנו בנוכחותה לזמן קצר

מיכאל ביטון:  היא תהיה פה רבע שעה וגם תגיד כמה דברי ברכה

מיכאל ביטון:       נציגי תנועת תרבות בבקשה

מיכאל ביטון:  יש לכם מצגת, תהיו קצרים כדי שיהיה לכל הגופים הזדמנות לדבר

גור שלי: תודה רבה בוקר טוב, גור שלי, יושב ראש תנועת תרבות והמכון הישראלי למדיניות תרבות

גור שלי:  תודה רבה קודם כל אדוני יושב הראש על הבמה ועל ההזדמנות ועל ההזמנה

גור שלי:  הדיון הזה מאוד מאוד חשוב, אני, ותכף חברי מתן חכים ביחד נהיה דובר אחד, אז נתכנס לשתיים-שלוש דקות

גור שלי:  אני רוצה ברשותכם להגיד בכמה משפטים למה הדיון הזה מאוד מאוד חשוב למדינת ישראל ולחברה הישראלית בכלל?      ידוע שהרבה פעמים מתייחסים כמו אוויר, דבר שהוא מובן מאליו, ואז כשזה נהיה דליל והוא חסר מרגישים בחשיבותו

גור שלי:  אז אני רוצה להגיד שזה מרגיש כמו משהו דליל בהקשר הזה של התרבות, והרבה מאוד מהאוויר שאנחנו זקוקים לו נמצא בנגב ובגליל, הרבה מאוד מהחמצן של עולם התרבות שלנו נמצא בנגב ובגליל, ואת הדבר הזה צריך להוציא אותו ולהביא אותו לעולם, בכדי לגלות אותו, לחשוף אותו, ולשתף בו

גור שלי:      אני זוכר בשנה שעברה, נזכרתי פה עכשיו עם חברתי דבי גולן מירוחם, זכינו להשתתף במשלחת רשמית של משרד מורשת וירושלים דאז בעיר קטוביץ', זה היה הפורום העולמי לעירוניות, ומשרד המורשת בירושלים כינס משלחת בביתן ישראלי סביב הנושא של מורשת ועירוניות או המורשת בתהליכי התחדשות עירונית

גור שלי:       דבר אחד שאני רוצה לספר לכם ולשתף אתכם זה מה השאלה שעמדה במרכז הביתן הישראלי? והשאלה המרכזית שעמדה על הקיר של הביתן היא כזאת, אני מצטט, ישראל תכפיל את אוכלוסייתה ב-2040, מה אתם הייתם עושים? ישראל תכפיל את אוכלוסייתה, מה אתם הייתם עושים? והשאלה הזאת מהדהדת בראשי משנה שעברה ואני מביא אותה רגע מהקיר של הביתן בקטוביץ' לשולחן הוועדה הזאת

גור שלי:  אם יורשה לי, יושב ראש תנועת תרבות והמכון הישראלי למדיניות תרבות

גור שלי:  אז אני מביא את השאלה הזאת מהקיר בקטוביץ' לשולחן הוועדה הזאת, מה אתם הייתם עושים?      אני חושב שלתחום התרבות, האומנות והמורשת יש תפקיד מכריע בשאלה הזאת מכיוון שהתרבות זה הסיפור הישראלי, והשאלה שאני הולך איתה מאז, זה האם הסיפור הישראלי הקיים יספיק ב-2040 כשאוכלוסיית ישראל תכפיל את עצמה? ואני חושב שזה לא מספיק, בהינתן שהתרבות היא הסיפור וזה האוויר והחמצן, צריך להגדיל את הסיפור הזה, להרחיב את הסיפור הזה, ולהביא אותו במלוא תפארתו

גור שלי:       בזה אני אסיים, הרב קוק, זכר צדיק לברכה, כותב בספר אורות הקודש ציטוט שאני משתמש בו הרבה

גור שלי:  כל עוד יש אור גנוז בנפש האדם, יש תפקיד לאומנות להוציאו ואני טוען שהאור הגנוז הזה נמצא בנגב ובגליל ויש לנו תפקיד להוציא, ולהביא אותו לאחר כבוד להיות חלק מהסיפור הישראלי, להיות חלק מהאוויר והחמצן של החברה הישראלית, ואני רוצה להגיד בהקשר הזה רגע מדברים שנחשפתי אליהם בחודשים האחרים ובשנה האחרונה, ודווקא לפרגן רגע לסברין שיושבת כאן, כמי שמנהלת את אגף תכנון ואסטרטגיה של משרד התרבות, ששמה ולקחה על עצמה לשים את השחקן החשוב ביותר בעניין הזה בנגב ובגליל, שזה הרשויות המקומיות והאשכולות, הם שחקן מאוד מאוד משמעותי ודרמטי ביכולת להוציא את האור הגנוז הזה ואת כל האוצר הזה שיש לנו בתחום תרבות ואומנות בנגב והגליל

גור שלי:  אני מעביר את רשות הדיבור ברשותכם למתן שישלים את הנתונים

מיכאל ביטון: גור אמרת דברים משמעותיים, רק הבטחת שלוש דקות שניכם

גור שלי: אז אני ממש מתנצל ועברו ארבע דקות

מיכאל ביטון: אז אני לא יודע אם אתם מנהלי זמן טוב

גור שלי: כנראה שלא

מיכאל ביטון: אז תעמוד בהתחייבויות, אז קדימה

מתן חכים: תודה רבה, בוקר טוב, שמי מתן חכים, מנהל המחקר של מכון הישראלי למדיניות תרבות

מתן חכים:  אם אפשר רק להעלות את המצגת?     (הצגת מצגת)     אנחנו בעצם כדי ליידע את נבחרות ונבחרי הציבור והפקידים ומשרתי הציבור הנהדרים שיושבים פה, הכנו ניתוח נתונים כדי לאפשר את הדיון הזה ולהעשיר אותו, אני אציג בקצרה ממש שתיים-שלוש שקופיות מכאן ושאר המסמך נמצא באתר הכנסת בדיון של הוועדה, אני מזמין אתכם להעמיק

מתן חכים:       כשניסינו להבין בראייה מחוזית, כלומר מחוזות צפון ודרום קרי הנגב והגליל, ולהבין את משאבי התרבות העומדים ברשותם, ביצענו ניתוח של, בעצם, כל התמיכות של מנהל תרבות אבל בראייה מחוזית

מתן חכים:  מה שראינו, שרוב מוחלט של התמיכות של תקציב התרבות מגיעות בסופו של דבר למחוזות תל אביב ירושלים, רק מיעוט מהתמיכות הללו ומהתקציבים הללו מגיעים למחוזות הצפון והדרום מה שאתם רואים כאן, זה בעצם כמה שקלים מגיעים לכל תושב בכל אחד מהמחוזות האלה בשנה? מחוז תל אביב כ-250 שקלים, מחוז ירושלים כ-145 שקלים, ומחוזות אחרים סדר גדול פחות מהדבר הזה

מתן חכים:      מנגנון התמיכה בהיצע הוא מעמיק גם כשמסתכלים, לא רק מן הסתם על משרד התרבות, אלא יש פה מדיניות כוללת של כלל משרדי הממשלה

מיכאל ביטון: מתן, מאיפה הנתונים?     

מתן חכים: אלו נתונים שהמקור שלהם, כמו שכתוב בשקופית הקודמת, זה מאתר מפתח התקציב שהוא שואב באופן אוטומטי את הנתונים שלו מנתוני משרד האוצר, ואנחנו הצלבנו את זה עם נתוני הלשכה המרכזית לסטטיסטיקה שמתפרסמים באופן רשמי

מיכאל ביטון: ותגיד עוד פעם את הפערים פר נפש?     

מתן חכים: במחוז תל אביב כל תושב מקבל תקציבים של תמיכת מנהל תרבות, 253 שקלים בשנה, במחוז ירושלים 145 שקלים, מחוז צפון 61 שקלים, מחוז דרום 48 שקלים

מתן חכים:  אני אגיד יש עוד מחוזות עם מספרים נמוכים יותר, אבל מחוזות הצפון והדרום בהיותם מרוחקים - - -     

מיכאל ביטון: תגיד הכל, תגיד את האחרים

מתן חכים: מחוז חיפה 36 שקלים לתושב

מיכאל ביטון: חיפה זה לא העיר חיפה?     

מתן חכים: זה מחוז חיפה יש עוד ערים

מיכאל ביטון: כולל חיפה?     

מתן חכים: כולל העיר חיפה

מיכאל ביטון: מקבלת כל כך מעט?     

מתן חכים: אמת

מיכאל ביטון: הבא בתור?     

מתן חכים: הבא בתור אזור יהודה ושומרון 28 שקלים לתושב, ומחוז המרכז 17 שקלים לתושב

מיכאל ביטון: מה זה מרכז למשל?     

מתן חכים: מחוז מרכז זה בעצם כל המעטפת מסביב לגוש דן הקטן, לצורך העניין הוד השרון, רחובות

מיכאל ביטון: אלה הגדרות ממשלתיות?     

מתן חכים: כן, אלו המחוזות של משרד הפנים, כפי שמתפרסמים באתר

מיכאל ביטון: לאיזה שנה הנתונים האלה?     

מתן חכים: הנתונים הם לאתר 2021, הנתונים המלאים החל משנת 2013 נמצאים במסמך המלא שהגשנו לכנסת

מיכאל ביטון: ובמסמך המלא מה המגמה?     

מתן חכים: המגמה היא יחסית דומה, כלומר, לא תראה פתאום היפוך מגמה אם תסתכל שלוש שנים אחורה, זו המגמה

מיכאל ביטון: אוקיי, תמשיך

מיכאל ביטון:  הצטרפה אלינו שרת ההתיישבות, חברת הכנסת אורית סטרוק, היא תגיד עוד מעט כמה דברים, אבל תשמע אתכם כעשר דקות, בבקשה

מיכאל ביטון:  וגם ראש מנהל תרבות גלית, ברוכה הבאה

מתן חכים: תודה רבה אדוני יושב הראש

מתן חכים:  הנתון הבא שאנחנו רואים פה הוא בעצם נתון של מספר מופעים בהיצע של סל תרבות ארצית, תוכנית הפצת התרבות של משרד החינוך, והנתון הזה הוא חשוב

מתן חכים:  מה שאנחנו רואים פה זה שרוב המופעים שמופיעים בהיצע של סל תרבות ארצי, מגיעים גם הם ממחוז תל אביב

מתן חכים:  אנחנו בעצם רואים קשר ישיר בין מדיניות התמיכה של המדינה, לבין היכולת של היצע תרבותי לצמוח ולגדול

מיכאל ביטון: סל תרבות זה משרד החינוך?     

מתן חכים: אמת, משרד החינוך

מיכאל ביטון: יש פה נציג משרד חינוך? אמל, נציג משרד חינוך אין פה

מיכאל ביטון:  יש לך עוזרים בוועדה או שאתה לבד? הזמנת אותם ולא באו? יש לך שם ספציפי של מי שאחראי על סל תרבות? תן לו הזדמנות לבוא לפני שנרד עליו, תגיד לו שהוועדה התחילה ושיבוא

מיכאל ביטון:  כן, תמשיך

מתן חכים: אז המשמעות של הנתון הזה, אם היינו מסתכלים על נתוני הצריכה של סל תרבות, היינו רואים שהנגב והגליל הם הצרכנים המרכזיים של המופעים של תוכנית סל תרבות ארצי, אבל במובן של ההיצע, כלומר מי מייצר את אותם מופעים? אנחנו רואים שבסופו של דבר זה מרוכז באותו מקום

מיכאל ביטון: הם צרכנים מעבר לממוצע?     

מתן חכים: כן

מיכאל ביטון: למה?     

מתן חכים: אני מעריך שיש קשר בין החוסר בהיצע , כלומר באתגר ובקושי של מפיקים ואנשי תרבות בצפון ובדרום לייצר מופעים כאלה, לבין זה שצריך להביא מופעים בסופו של דבר מהמרכז

מתן חכים:  לצורך העניין אני רק אדגים, שעיריית תל אביב לא משתתפת בתוכנית סל תרבות ארצית כי יש לה תוכנית משלה שהיא יכולה לממן ולהשקיע ולהנגיש תרבת איכותית ונהדרת לתלמידים שלה

גור שלי: אני אגיד במשפט אחד, הנתונים מראים בעצם שהנגב והגליל נתפסים בעצם כצרכנים של התרבות, כאשר המרכז הוא היצרן של התרבות

גור שלי:  על מנת לתמוך בתחום התרבות והאומנות בנגב והגליל צריך לשנות את המשוואה

מיכאל ביטון: אבל הם גם דנים בתרבות פר נפש

גור שלי: צריך להגדיל את ההיצע, במובן הזה היכולת להגדיל את ההיצע של התרבות בנגב ובגליל, זה גם מה שיגדיל את הצריכה של התרבות בנגב ובגליל, בטח ובטח ברמה המקומית

מיכאל ביטון: מתן, דברי סיכום

מתן חכים: דברי סיכום שקופית אחרונה, ראינו את התחום של המדיניות הציבורית, כלומר מה המדינה עושה? אבל גם בתחום הכלכלי, מה שנקרא תעשיית התרבות, כלכלת התרבות, אנחנו רואים שיש הבדלים משמעותיים בין המרכז לבין מחוזות הצפון והדרום וגם כאן אנחנו מצביעים על הקשר הזה שבין המדיניות של הממשלה לבין היכולת של הכלכלה לפרוח, ובסופו של דבר אנחנו אומרים שכדי שהמחוזות הללו יגדלו אנחנו צריכים להצמיח ולהשקיע ולעודד מדיניות של פיתוח בכלכלת התרבות בנגב ובגליל, תודה רבה

מיכאל ביטון: אז זה לא רק שאין שוויון בתרבות, זאת אומרת שאזרחי הנגב והגליל מופלים בתקצוב תרבותי באופן דרמטי

מיכאל ביטון:  ראיתי את המספרים קרוב ל-300 שקלים בתל אביב ובנגב גליל 60 שקלים, מה המספרים?     

גור שלי: נכון, אלו המספרים

מתן חכים: כן, בין 50-60 שקלים

מיכאל ביטון: זאת אומרת פי?     

מתן חכים: פי חמישה בערך, חמישה-ארבעה

מיכאל ביטון: זאת אומרת שאזרח בתל אביב מקבל מהמדינה לתרבות פי חמישה-פי שישה מאזרח בנגב ובגליל? תבוא עוד מעט גלית ותגיד לי מה פתאום

מיכאל ביטון:  המוסד, הבימה הוא לכל המדינה

גלית ווהבה שאשו: אני תכף אתייחס

גור שלי: חשוב להגיד אנחנו לא מצביעים על הכשל בהקשר הזה של מנהל התרבות ומשרד התרבות, להיפך

גור שלי:  משרד התרבות עושה את עבודתו נאמנה

גור שלי:  העניין הוא שעל מנת להשקיע בתחום תרבות כתומך התיישבות בנגב ובגליל, זה לא משרד התרבות, זה כל הגורמים והשחקנים האחרים במדינת ישראל, שיכולים לסייע בקידום התרבות והאומנות ככוח ליישב, ככוח כלכלי ובעיקר ובעיקר כחוסן חברתי ברמה המקומית והאזורית

גור שלי:  זה לא התפקיד של מנהל התרבות

גלית ווהבה שאשו: אני אתייחס לאורך השנים, יש לי פרספקטיבה

מיכאל ביטון: אני אתן לך עוד מעט, השרה יותר ממהרת

מיכאל ביטון:  לדעתי אתה עשית הנחה למשרד התרבות

מיכאל ביטון:  אם הוא לא יהיה אחראי על שוויון הזדמנויות בתרבות אז מי יהיה אחראי על זה? לא הבנתי

מיכאל ביטון:  אתה לא פונה אליהם בדרישות, מי כן פונה? זה לא נראה לי מה שאתה מספר

מיכאל ביטון:  זה שאתה פונה למשרדים אחרים, שיביאו ערך מוסף בתחום הזה, הם לא יעשו שוויון בתרבות

מיכאל ביטון:  מי שצריך לעשות שוויון בתרבות זה משרד התרבות

מיכאל ביטון:       משרדים אחרים, נגב גליל, התיישבות, יכולים איזו נישה ספציפית לפרק זמן מסוים, אבל זה לא האחריות הישירה שלהם על הדבר הזה

מיכאל ביטון:  אנחנו בוועדה הזאת לא חוששים להגיד את המצב הכואב כמו שהוא

מיכאל ביטון:  זה שיש לכם דרכי עבודה טובים עם מנהל התרבות, זה לא אומר שמשרד התרבות לדורותיו כנראה לא עשה את מה שצריך

מיכאל ביטון:  זה לא אומר

גור שלי: אני מסכים

מיכאל ביטון: יכול להיות שהוא עשה קצת, יכול להיות שיש מגמה, אני ראיתי גם התקדמות בתחומים האלה

מיכאל ביטון:  אבל האם הכריעו את שוויון ההזדמנויות בתרבות לנגב ובגליל? כנראה שעוד לא הכריעו

מיכאל ביטון:  חברת הכנסת לזימי את רוצה עכשיו או בהמשך?     

נעמה לזימי: אני אשמח להגיד כמה משפטים

מיכאל ביטון: בבקשה

נעמה לזימי: תודה

נעמה לזימי:  קודם כל תודה לך, יושב ראש הוועדה על הדיון החשוב הזה

נעמה לזימי:  אני אספר שהנושא הזה הגיע לפתחי לפני כמה שנים

נעמה לזימי:  הרבה גם מהדיון הפילוסופי, תיאורטי, על יצירת תרבות מהמרחב עצמו, והנטייה של התפיסה שלנו הישראלית, שצריך לייבא תרבות ותרבות היא עצם קיומה במרחב, לא איך היא נוצרת, איך היא מתהווה ואת מה היא גם מקדמת? והסיפור של תרבות בפריפריה זה לא להביא אומנים או יוצרים אל הפריפריה, אלא זה לייצר אותה ולהפוך אותה למשהו שהוא חי במרקם וקיים ומתהווה, והוא חלק מהיצירה המקומית, אני בטוחה שגם תסכים איתי על זה, יו"ר הוועדה

נעמה לזימי:       אני רוצה לספר רגע על פרויקט שבעיניי הוא היה מדהים

נעמה לזימי:  הוא פרויקט אני חושבת שאני הכרתי אתכם כבר לפני כן, אבל הפרויקט הזה הוא בעיני אחד הדברים שהכי ככה גרמו לי להבין כמה זה חשוב

נעמה לזימי:  בדיוק כשעברתי לשכונת קריית אליעזר חיפה, נפתחה תערוכה שתנועת תרבות יצרה עם הקהילה המקומית, קהילת ההגירה המקומית, בעיקר מברית המועצות, על סיפור ההגירה שלהם לישראל ולשכונה, ואין מרכז קהילתי בשכונה שלי לצערי, ופתחו את התערוכה בבית הספר

נעמה לזימי:  ואני הייתי אז יושבת ראש דירקטוריון מוזאוני חיפה, הגעתי גם מתפקידי בעירייה כדי גם באמת לפרגן, וגם בדיוק עברתי לשכונה וזה ממש סיקרן אותי

נעמה לזימי:  כל מה שהיה שם היה מדהים, אבל גם ראיתי כבוד

נעמה לזימי:  ראיתי כבוד לקהילה, כבוד לסיפורים, כבוד לצד הנוסף

נעמה לזימי:       אתה יודע מיכאל זה היה בדיוק אירוע חנוכה, הגיעו המשפחות של אותם יוצרים שעבדו איתם בקהילה, לראות את התערוכה של בני המשפחה, עם הדלקת נרות ועם הכל, וזה היה גם יפה

נעמה לזימי:  אמרתי טוב מי יצר את התערוכה הזאת? זה היה ממש מרשים ומקצועי ויפה

נעמה לזימי:  ואתה יודע, הסיפור של תרבות גבוהה, תרבות נמוכה אין אצלי דבר כזה

מיכאל ביטון: הכל גבוהה

נעמה לזימי: אני חושבת שכשעושים משהו במידת הכוונה וההשקעה והרצון, אתה יכול לראות בכל מרחב ומכל זירה את אותו מקום

נעמה לזימי:  וככה גם באמת עקבתי אחרי הפעילות הזו וראיתי כמה שזה גם משמעותי לצמצום פערים ולשוויון הזדמנויות

נעמה לזימי:  כי כשאתה פותח בית מוזיקה בנהריה, ואפילו מחיפה באים אליו, כמקום יצירה, התכנסות ועבודה משותפת במקום שהמקום הזה יהיה איזשהו פיל לבן נטוש אלא מקום שמגייסים אליו משאבים ועושים ממנו משהו, זה מדהים

נעמה לזימי:       אבל איפה הבעיה מיכאל? שאין משאבים, הכל יצירה יש מאיין, אתה יודע זה הגרושים של הגרושים, ובסוף הכל ליקוט מכל מיני מקומות כדי להשיג, ואתה רואה כמה אימפקט עצום אל מול המעט מידי שמושקע

נעמה לזימי:  והתפיסה הזו חייבת להשתנות, לא רק במובן של הבימה כן עושה או לא, זה לא העניין

נעמה לזימי:  זה האם אנחנו מגלים את היצירה המקומית? האם אנחנו מעשירים את המרחב הנוסף? האם אנחנו מצמיחים משם את אותם קולות, אותם סיפורים, אותה רבגוניות שאנחנו לא רואים אותה אחרת? או שאנחנו מוותרים על זה? וזה ויכוח מאוד גדול שיש, רואים את זה ויכוח שמתעורר כל יום עצמאות שמעדיפים להביא אמנים במיליונים ולא לתת רגע ליצירה המקומית גם לקחת חלק

מיכאל ביטון: משפט סיכום נעמה

נעמה לזימי: זה ויכוח שמתקיים גם ביום יום כשאנחנו לא משקיעים בשגרת הדבר הזה, באירועי הקהילה, ביצירה ביחד

נעמה לזימי:  בשנה שעברה העברתי כספים קואליציוניים לטובת תרבות בפריפריה, לצערי, בגלל ויכוח משפטי הכסף לא הגיע ליעדו

נעמה לזימי:  שזה דבר שאני חושבת, שממחיש, עד כמה המעט של המעט לא מתקבל

נעמה לזימי:  אגב זה היה לנגב גליל, כי כמו שאתה אומר, זה לא הכל מוסדר בתרבות

מיכאל ביטון: כן, וכמה שהייתה פה הערה שאפשר להעביר כספים לאשכולות ולרשויות ופטור ממכרז, יותר קשה להעביר לעמותות ספציפיות, אז צריך לחשוב גם כשעושים את זה

נעמה לזימי: אתה יודע מה עוד יותר קשה לעשות? לייצר תקנה

מיכאל ביטון: כן

נעמה לזימי: זה הדבר שהכי לא רוצים לעשות

מיכאל ביטון: לא קשה, כשממשלה רוצה היא יכולה לעשות מה שהיא רוצה

נעמה לזימי: נכון

מיכאל ביטון: אני רוצה לשמוע את ראש עיריית נהריה, רונן מרלי בזום

מיכאל ביטון:  הוא מחובר? ואז השרה תתייחס ואנחנו נמשיך

מיכאל ביטון:  תתחיל אתה, שרת ההתיישבות פה וראש מנהל תרבות פה ועוד נציגי ממשלה וגופים שיוזמים בתרבות, בבקשה מרלי

רונן מרלי: אני אגיד לך, קודם כל אנחנו מאמינים בתרבות מורשת, בכלל באופן כללי וכחלק מחיזוק הכלכלה בעיר

רונן מרלי:  עכשיו לי יש תנועת תרבות מדהימה בנהריה, שישבתי איתם לפני, בערך חודש, 35 חבר'ה, קהילה מדהימה שנוצרה מכלום, מאנשים טובים ששירתו בנחל, היו בגרעין והביאו 20 איש בני אותו גרעין ואחר כך הצטרפו אליהם אנשים, כולם בני 29

רונן מרלי:  מדהים

רונן מרלי:  אמיתי כולם בני 29

רונן מרלי:  אנחנו רצינו לפתח את נהריה בעניין הזה ובכלל בגליל

רונן מרלי:       אז אני חושב שבאופן כללי יש לנו אינטרס לאומי לחזק את הגליל, אני חושב שבטח לא צריך להסביר, ונהריה בהתפתחות אדירה בכל תחום התרבות, ממש נעשה שינוי גם פיזי בעין לראות איך הכל נפתח, וגם במהות של הפעילות

רונן מרלי:  ואני לא מדבר רק על תנועת תרבות, אני מדבר באופן כללי, עשינו פה לא מעט דברים שקשורים לתרבות, לתיאטרון, לאמנות רחוב, מציורי גרפיטי מסודרים על קירות ועד גלריות שפיזרנו ברחבי העיר, כשכל הדברים האלו מתבצעים על ידי הנוער ותנועת תרבות שלנו

רונן מרלי:       אני אומר, אני מוכן לעשות כל מה שצריך ביחד איתכם כדי לקדם את העניין הזה, ואני חושב שלתנועת תרבות יש מקום וצריך לראות אותה, היא עושה דברים מדהימים, היא בונה קהילה, ואני הולך לעשות איתם פרויקט שהם צריכים להציג לי אותו, שנקרא רובע תרבות, משהו ייחודי, אני מודה שאני עדיין לא מכיר את הפרטים, לא נכנסנו עדיין לפרטים הם צריכים להציג לי את זה, אבל אני זורם עם החבר'ה האלה, אני אגיע איתם לאן שאני יכול להגיע, כי הם מדהימים

מיכאל ביטון: יפה

מיכאל ביטון:  תודה לך ראש העיר נהריה, ואתה מוזמן אם אתה רוצה להישאר, בהמשך אולי נפנה אליך שוב

מיכאל ביטון:  שרת ההתיישבות, חברת הכנסת אורית סטרוק

מיכאל ביטון:  קודם כל אנחנו שמחים שבאת לפה, דבר שני אנחנו שמחים שאת מהדקת את הקשר עם תנועת תרבות

מיכאל ביטון:       את המרכיב הזה שבאים צעירים, בני המקום וחדשים, ורוצים לעסוק בתרבות ולהיות יזמי תרבות, ולייצר קהילה וחיים קהילתיים סביב תרבות, זה מרכיב שבהחלט משרדי ממשלה כמו נגב גליל ומשרד ההתיישבות יכולים לאמץ מתוך התמונה הגדולה של תרבות, ואני חושב שאם את כאן, ואת בקשר איתם זו התחלה טובה, ואנחנו נשמח גם במעלה הדרך לדעת שנוצרה שותפות ועושים דברים ביחד

מיכאל ביטון:  בבקשה שרת ההתיישבות

אורית סטרוק: תודה רבה אדוני יושב הראש, קודם כל תבורך על הדיון המאוד מאוד חשוב הזה

אורית סטרוק:  אני מאמינה שתרבות היא חלק מהחיים של עם וחלק מהחיים של קהילה והיא דבר שמעצים את הנוכחות של הקהילה במרחב, את הקשר שלהם במרחבים שבהם היא חיה

אורית סטרוק:  והאמת שמי שהזמין אותי וביקש אותי להגיע אלו החבר'ה של קהילת תרבות בנהריה שהייתי אצלם לפני מספר שבועות והתפעלתי ממה שהם עושים, זה פשוט נפלא

אורית סטרוק:       עכשיו אני רגע אדייק את הכותרת של עצמי

אורית סטרוק:  אני שרת ההתיישבות והמשימות הלאומית, כרגע אני פה על תקן המשימות הלאומית

אורית סטרוק:  במסגרת המשימות הלאומיות, אנחנו ברוך ה' זוכים, במשרד שלנו, לתמוך בשלל קהילות משימתיות בהרבה מאוד מקומות בפריפריה, אחת הקהילות היא קהילת תרבות, ולא הכרתי את הפעילות שלהם לפני כן, אדוני יושב הראש, אני מאוד מציעה שנכיר לעומק וגם נלווה, משום שמה שהם עושים זה דבר מאוד אמיתי

אורית סטרוק:  הם באים ואומרים בעצם שהיצירה היא הדרך של בן האדם להביע, וגם של הקהילה, להביע את הקשר למקום לייצר את הקשרים בתוכם, להעצים את החיים בתוך הקהילה, והם עושים עבודה פנטסטית

אורית סטרוק:  אני לא צריכה לשמוע כי אני הייתי אצלם שעות ונהניתי מכל רגע

אורית סטרוק:  ואני מציעה שהוועדה תשמע, ושהכנסת תשמע, ושהכנסת תמשיך ללוות את המיזם הנפלא הזה

אורית סטרוק:       אנחנו תומכים בהם בתקציבים כמובן כמו ביתר הקהילות המשימתיות

אורית סטרוק:  נמצא איתנו גם ידידי חבר הכנסת משה סלומון שהוא מאלו שהקימו את המיזם הנפלא הזה של מקום, אולי הוא ירחיב אחר כך ויספר, קהילות שונות אדוני יושב הראש, ממגוון מגזרים בחברה יש שם הכל, הכל, מחרדים, דרך בני עקיבא דרך חילונים דרך הכי שמאל, דרוזים, הכל, באמת הכל, זה פנטסטי

אורית סטרוק:       המיזם הזה של מקום חשוב להכיר אותו כי הוא אחד הגורמים שמעצימים קהילות בפריפריה ונותנים להם כוח ומקום ויכולת לבטא את עצמם, והדרך הזו של התרבות היא פנטסטית, היא באמת פנטסטית, הם עושים המון מכלום, לא מכלום, סליחה מהלב שלהם האוהב, מהאכפתיות שלהם, מהרצון שלהם, מהאמונה שלהם

משה סולומון: מכלום כלכלי

אורית סטרוק: כן ממש מכלום כלכלי, לא, אנחנו נותנים כלכלית, אבל אנחנו נותנים רק את המעט, הם מפיחים את הרוח הגדולה

אורית סטרוק:  וזה באשר לפעילות שלהם, אבל מעבר לכך מכיוון שנגעתם פה גם בשאלה של צריכת תרבות גם היא חשובה, צריכת תרבות

אורית סטרוק:  אז אני רוצה להגיד מהמקום שלי, שוב, אני אחראית על האגף לתרבות תורנית, זה כמובן שולי שבשולי לעומת משרד התרבות ומנהל תרבות אבל עדיין יש לנו מה לתרום בתרבות גם לפריפריה

אורית סטרוק:  ואני רואה לעצמי כמשימה לשים יותר בפריפריה, יותר

אורית סטרוק:  משום שבאופן כללי אנחנו צריכים לחזק את הפריפריה, באופן כללי זו המשימה שלנו, אנחנו היום גם עמלים בממשלה גם בהיבטים של הנחות קרקע והתיישבות והכל, אבל בסוף אתה יכול להביא הנחות בקרקע, אתה יכול להביא כל מיני דברים כלכליים, אם אין לך את החיים עצמם, את חיי הרוח, אתה מאבד את זה

אורית סטרוק:       לכן אני רואה על עצמי כמשימה, גם בפינה הקטנה הזו שלי של תרבות יהודית, לתת יותר בפריפריה בשביל לחזק, להעשיר, ולעשות שם את החיים כיפים, נחמדים, נעימים

אורית סטרוק:  זאת המשימה שלנו ואני מקווה בעזרת ה' שנעמוד בה

אורית סטרוק:      אני באמת רוצה מהמקום הזה, והגעתי במיוחד בשבילכם, שיניתי לוזים, באתי בשבילכם החבר'ה מנהריה אתם עושים עבודת קודש, אני רוצה פשוט להצדיע לכם, אתם אלופי עולם, נותנים את הלב ואת הנשמה ומצליחים להפריח כל כך הרבה יופי סביבכם, כל כך הרבה יופי פנימי שנמצא אצל האנשים, ובאמת כמו שאמרה קודם נעמה גם מתוך קהילות של עולים, של אנשים שלא תמיד שמים לב אליהם, ואתם באים ואתם מעירים אצלם את היכולת הזאת ליצור דבר נפלא, באמת לא יסולא בפז, תודה רבה לכם

גור שלי: המון המון תודה

יסמין פרידמן: אפשר שאלה לשרה, אדוני יושב ראש הוועדה?     

מיכאל ביטון: אפשר בטח כן

יסמין פרידמן: אז אני רוצה לשאול את השרה, ראשית תודה רבה, אבל אני רוצה אמת לשאול כי דיברת על החשיבות ואני מסתכלת על התקציב של המשרד שלך

יסמין פרידמן:  אז יש פה תרבות יהודית פעולות 100 מיליון בשנתיים הקרובות, זהות יהודית מיזמים 85 מיליון בשנתיים הקרובות, חיזוק זהות יהודית 285 מיליון בשנתיים הקרובות, פעולות המנהלת עוד 25 מיליון

יסמין פרידמן:       אני באמת שואלת בכנות, מה מתוך הבאמת מיליונים על גבי מיליונים יגיע לתרבות בפריפריה? כי את לא ציינת, את אמרת שזה חשוב ואנחנו יודעים שזה חשוב, זה האוכל של הנשמה, אבל אם לתיאטרון באר שבע חסרים כספים, חשוב לנו שתגידי באמת איפה מכל הכסף הזה זה יגיע לתרבות? וכשאת רושמת תרבות יהודית, זהות יהודית, חיזוק זהות יהודית, האם יש דברים שאת לא תתקצבי? דברים שפחות את מתחברת אליהם? חשוב לנו שניה רגע לשמוע יותר את הפרטים אם אפשר?     

מיכאל ביטון: אולי להוסיף, גם מתוך התקציבים האלה למוסדות שרוצים לעסוק בתוכן יהודי במובן הרחב ביותר? האם הם יוכלו להנות מתקציבים כאלה? זה לא חייב להיות תוכן דתי, זה יכול להיות יהודי

יסמין פרידמן: תיאטרון באר שבע זה לא מספיק יהודי?     

מיכאל ביטון: לא, אני ממשיך איתך

מיכאל ביטון:  אם לתיאטרון באר שבע יש הפקה מסוימת שעונה על הקריטריונים האלה?     

אורית סטרוק: אני אענה בקצרה, אז כמו ששמתם לב, אני לא שרת הבריאות, לא שרת התחבורה, לא שרת החינוך, וגם אני לא שרת התרבות, אני למשל לא אחראית על תיאטרון באר שבע, זה לא בתחום האחריות שלי

אורית סטרוק:  האחריות שלי, ואת זה את שכחת לציין ברשימה שהקראת, אני אחראית כן ברוך ה' על הגרעינים והקהילות המשימתיות, ושם שמנו עשרות מיליונים ומתקצבים הרבה - - - אנחנו גדלים

יסמין פרידמן: אבל רשום תרבות יהודית 100 מיליון שקלים, אז מה זה תרבות יהודית?     

אורית סטרוק: אני עונה

מיכאל ביטון: יסמין, השרה באה מתוך, אני לא יודע השאלה שלך טובה אבל אני לא רוצה שיהיה עכשיו פינג-פונג גם הבטחתי לה שהיא תהיה פה לזמן קצר

אורית סטרוק: השאלה גם לא מאוד טובה

מיכאל ביטון: לא, השאלה היא טובה במובן שאם תעבור שנה ולא הוספת שקל לפעילות המשותפת הזאת, אז המצב לא טוב, במובן הזה שאלה טובה

מיכאל ביטון:  מאיפה יבוא השקל ואיך הוא יגיע? זה כבר אני סומך עליכם

אורית סטרוק: אז אני מדייקת, מי שאחראי על תקצוב של תיאטרונים זה משרד התרבות

יסמין פרידמן: ברור לי

אורית סטרוק: לכן אני לא אחראית על תיאטרון באר שבע

אורית סטרוק:  מה אני כן אחראית ואני כן אעשה ואעשה יותר למען הפריפריה? אני אחראית במסגרת הפעילות מול הקהילות המשימתיות, להעצים את הפעילות הזו, לתקצב אותה ביותר ממה שהיה עד עכשיו, ולהפנות זרקור מיוחד לפריפריה

אורית סטרוק:      בתוך העולם של הקהילות

אורית סטרוק:  יש לנו גם קהילה של תרבות, ואני אחראית על תרבות יהודית במובן של מופעים וכדומה, ושוב, אני נותנת את זה ארצי, פרוס, ואני אתן יותר לפריפריה, זה הכל

אורית סטרוק:  אני לא יכולה להיות אחראית על התיאטרון, כמו שאני לא יכולה להיות אחראית על בית חולם סורוקה

יסמין פרידמן: לא זה בסדר, גברתי השרה, כל מה שחשוב לי להבין מה זה תרבות?     

משה סולומון: יסמין מדובר על 95 מיליון שקלים שהולכים להשקיע בכל הקהילות המשימתיות

משה סולומון:  בתוכם יש גם את קהילת תרבות

משה סולומון:  מה שהשרה אומרת שהסיפור של תרבות בעולם של תיאטרונים זה נשאר במקומות שזה היה תמיד, אבל להשקיע עכשיו כל כך הרבה מיליונים כדי להביא גם לקהילת תרבות, אגב זה לא רק לקהילת תרבות, יש עוד קהילות שעושות תרבות

יסמין פרידמן: השאלה שלי הייתה, מכיוון שיש פה 100 מיליון שרשום תרבות יהודית, השאלה שלי הייתה מה ההגדרה לתרבות יהודית? האם תיאטרון זה תרבות יהודית?     

מיכאל ביטון: זה לא מטרת הדיון עכשיו

מיכאל ביטון:  אני רוצה שמזה יגיעו כספים לנגב ולגליל יותר מבעבר

מיכאל ביטון:  מה שאני אומר לשרה, זה שאם יש לך גרעינים משימתיים, קהילות משימתיות ואת יודעת, נתת את הקרדיט למשה סלומון על קהילות מקום, ואמרת לנו ללמוד את הנושא, אבל בסדר

מיכאל ביטון:      בכל מקרה אנחנו רוצים לבקש ממך, באותו עולם של קהילות התיישבות, קהילות מקום, גרעינים, דברים שאת כבר מחויבת אליהם תקציבית, שם את יכולה לגבות בתקציבים ליזמות תרבותית, גם במובן היהודי הרחב ויהודי חילוני ויהודי דתי ומסורתי, וחרדי, כל אחד

אורית סטרוק: ואפילו דרוזי

מיכאל ביטון: כן, הכל הולך

מיכאל ביטון:  אז באמת, זו ההזדמנות, ואנחנו כוועדה נשמח

אורית סטרוק: יש לנו גם קהילה דרוזית

מיכאל ביטון: כן כן אני בעד, אני אומר אנחנו כוועדה נשמח לבשורות ולהחלטות משמעותיות עבור הקהילות האלה שאתם תביאו וגם נדאג לדון בזה כאן, לראות בעוד חצי שנה מה המצב

אורית סטרוק: מצוין

מיכאל ביטון: אז תודה רבה לך על הזמן

אורית סטרוק: ישר כוח גדול ובהצלחה רבה

מיכאל ביטון: אנחנו רוצים לשמע את בנימין כהן מנהל סינמטק שדרות, בבקשה

בנימין כהן: אהלן בוקר טוב, אורית אם אני יכול להגיד לפני שאת יוצאת, למשל אנחנו עושים שיתוף פעולה עם תרבות תורנית בסינמטק בשדרות, ועשינו עכשיו נשות חיל בסינמטק, וזו הצלחה בלתי רגילה, רק כשתמיד אני אומר לה בואו נעשה שיתופי פעולה אז אין להם כסף לזה ואין להם כסף לזה, אז בואו תשקיעו גם בעניין הזה בסדר?      

מיכאל ביטון: שיתופי פעולה

בנימין כהן: לשתף פעולה, כן

בנימין כהן:  אז הנה אני אציג דוגמה קטנה בכלל לפריפריה נגב גליל חשוב גם בתרבות יהודית

בנימין כהן:  אז קודם כל תודה רבה יושב ראש הוועדה מיכאל, תודה לגלית תודה לחברי הכנסת שבאו, זה כבר מראה

בנימין כהן:  תודה לכולם, תודה לחברי הפורום, לפורום תרבות, נגב גליל, זה מאוד מאוד חשוב

בנימין כהן:       אני אומר קודם כל מדינה, ממשלה צריכה להכריז מראש לפני שאנחנו יורדים לרזולוציות כאלו של תיאטרון לשים עוד קצת תמיכה, לשים עוד קצת אחוז מסוים

בנימין כהן:  מדינה צריכה להחליט שהתרבות זה דבר חשוב, לא רק כאמירה, אמירה זה דבר ראשוני, אבל גם כמעשה, להגיד 2% מתקציב המדינה הולכים לתרבות, כי תרבות זה דבר מאוד מאוד חשוב במדינה שכמותנו, לא רק שזה חשוב גם כן מדינה שחיה במתח תמידי, וזה דבר שנותן אתנחתא לנפש, אלא זה גם כחינוך

בנימין כהן:  רבותי, תרבות זה דבר מחנך

בנימין כהן:       אני אתן דוגמה רק על עצמי אני יכול לתת דוגמה ותסלחו לי אני אומר את זה מתוך צניעות

בנימין כהן:  אני הייתי תלמיד לא טוב ביסודי, גם בתיכון הייתי תלמיד לא טוב

בנימין כהן:  אבל מה עניין אותי? תמיד כשסל תרבות הגיעו לשמוע את מוצארט, או לייצר או לצייר אות לפסל, זה הדבר שפשוט האיר לי את העיניים

בנימין כהן:       אנחנו צריכים לתת ולחשוף ולהגיד כמו שיש תרבות, ואנחנו ראינו נתונים קודם, כמו שיש תרבות שהיא מתוקצבת במרכז, היא מתוקצבת בצורה כפולה ומכופלת ביחס לנגב גליל, צריך לתמוך ואתם יודעים מה? אני אומר השקל בתמיכה, את אותו שקל שמוסיף לתמיכה בפריפריה החשיבות שלו יותר חשובה מהמרכז

בנימין כהן:  אני לא מזלזל במרכז, אני גם הולך לבימה וזה בסדר, חלילה אני לא מזלזל

בנימין כהן:       אבל עם כל הכבוד, יש עוצמה וכוח למרכז, יש את הקהל שילך וינהר לתיאטראות ולקולנוע ולסינמטקים, ולכן צריך לסייע בפריפריה בלהביא יותר קהל, ולתת מקום גם ליצירה וגם לתת במה לאומנות ותרבות כדי לחשוף את הקהל שלנו

בנימין כהן:  למה הקהל שלנו צריך לקבל תמיכה פחותה מאשר במרכז או מאשר במקום שהמצב הסוציואקונומי גבוה?      אנחנו, כמדינה, אני אומר מנהיגות אמיתית, מעניקה ונותנת את החשיבות לאותם מקומות שאנחנו כן צריכים להשקיע בהם וכן ליזום כדי שאנחנו המדינה גם תהיה יותר יפה ברגע שתהיה אומנות ותרבות אנחנו נהיה מדינה שיש בה יותר מכובדות, יש בה יותר נועם, יש בה יותר לימוד, פחות אלימות

בנימין כהן:  אנחנו אחר כך נשקיע פחות בבתי כלא

בנימין כהן:  זה מאוד מאוד חשוב

בנימין כהן:      ולפתיח שדיברתם קודם, כן נכון גלית הגיבה וגור דיברו קודם, נכון ישבנו עם מיקי זוהר שר התרבות, הייתה פגישה מעולה בפעם הקודמת, זה לא מספיק

בנימין כהן:  יש כוונות מצוינות, זה לא מספיק

בנימין כהן:  אנחנו צריכים להגיד בריש גלי, ויש פה חברי כנסת ויש פה ועדות ולא יודע, לוביסטים, חבר'ה צריך להגיד מכריזים שבשנה הבאה אנחנו תומכים בתרבות ואומנות 2-2

בנימין כהן: 5 אחוז, מפה אנחנו ממשיכים הלאה

בנימין כהן:  אחר כך להתווכח לאן הולכים 100 מיליון שקלים? האם זה יהיה פה 5 מיליון? 10 מיליון? חבר'ה זה כסף קטן

בנימין כהן:       המדינה היא מדינה עשירה, והיא יכולה להעניק כמו שהיא נותנת בהינף יד לכל מיני ישיבות, ואני בא מבית דתי

בנימין כהן:  אגב אח שלי הוא הרב של אור יהודה, אז תדעו שאני לא בא חלילה כאנטי דתי, אני גם בוגר ישיבה תיכונית 11 כיתות לא 12

מיכאל ביטון: וולקאם טו דה קלאב

בנימין כהן: ולכן אני אומר, עם כל ההשקעה שיש, ויש השקעות בלתי רגילות, לשים את התרבות בפרונט, כי זה חשוב לכולנו

מיכאל ביטון: תודה רבה בנימין

מיכאל ביטון:  גלית וראש מטה השר

מיכאל ביטון:  אני רוצה שתקשיבו לעוד, בסדר? אתם תקבלו המון זמן להתייחס, גם תאספו את הדברים

גלית ווהבה שאשו: זה כתוב על לוח הלב, זה מה שחשוב

מיכאל ביטון: יפה, מצוין

מיכאל ביטון:  חבר הכנסת משה סלומון

משה סולומון: תודה רבה, א' אני תמיד נרגש בדיונים מעין אלו, כי בעיניי הם מאוד משמעותיים, וזה נכנס לסדר היום הלאומי ויש לזה משמעות גדולה מאוד מאוד

משה סולומון:  גם הסיפור של הקהילות המשימתיות, מועצת הקהילות בקבוצות המשימתיות מורכב מ-300 קהילות

משה סולומון:  300 קהילות ממגוון החברה הישראלית, כמו שאמרה השרה קודם לכן

משה סולומון:  הייתה לי הכבוד להיות שותף להקמה שלהם

משה סולומון:  ניהלתי רשת כזאתי ב-"הנני" בקרית גת, ובכל הארץ, ושם התוודעתי ביתר שאת לסיפור של התרבות, עם קהילת תרבות ועוד קהילות כהנה וכהנה

משה סולומון:       אני רוצה להגיד כמה מילים על החשיבות שלה ואני אעשה את זה בקצרה

משה סולומון:  אני חרטתי על הסלוגן שלי להפוך את הפריפריה למרכז וזו השליחות שלי כאן בכנסת ישראל, והדרך להפוך את הפריפריה למרכז היא לא להעביר את האנשים מפה לפה, אלא להביא את יתר או מקסימום דברים של שירות ותרבות ושל השכלה ושל תעסוקה והמון דברים אל הפריפריה כדי להפוך את כל הארץ למרכז במובן הסימבולי של הדבר הזה

משה סולומון:       ובעיני, אחת הדרכים לדבר הזה זה סיפור התרבות

משה סולומון:  למה בתרבות? כי לתרבות בעיני, יש איזושהי סטיגמה שתרבות היא איזושהי מותרות

משה סולומון:  סטיגמה של מי שצורך תרבות זה מי שיש לו יותר, ומי שכבר, מה שנקרא, עבר איזשהו רף מסוים, ולא כן

משה סולומון:  ובעיני תרבות זאת דרך להעביר מסרים, תרבות זאת דרך להציג דברים מורכבים מאוד מאוד, זו דרך אולי להסיר את כל הדברים שאנחנו במחלוקת איתם ולהביא אותם אל בימת המרכז לשיח בינינו

משה סולומון:       אנחנו רואים את זה בהרבה מאוד דברים, גם קהילות, גם קהילת עולים, גם קבוצות שהסוגייה הוורבליות שלהם היא שונה, כן? היכולת של להנגיש מידע בתרבות או באומנות, בכל מיני דרכים, היא מאוד משמעותית ולכן אני חושב שמה שמוצע כאן, אדוני יושב הראש, ואני יודע שזה חונה אצלך וזה בהחלט יתקדם בעזרת ה', אנחנו מכירים את המסירות שלך גם לגליל והנגב, גם לפריפריה, אבל גם לסוגיות כאלו

משה סולומון:       אני חושב שההשקעה שלנו כמדינה, השקעה כלכלית משמעותית, בסוגית התרבות על כל חלקיה, על כל הדברים, ובלבד שכמובן, הדבר הזה משרת את מדינת ישראל

משה סולומון:  לא מדובר כרגע על תרבות שמקעקעת את הקיום שלנו כאן

משה סולומון:  אני חושב שיש עם זה חשיבות גדולה מאוד מאוד, אני עוסק בזה ככל יכולתי בכל המשרדים, גם בתרבות, גם במשימות לאומיות, גם בעולם של הקהילות משרד החינוך

משה סולומון:  אז אני רק רוצה להגיד לכם שמי שככה בא לייצג את הדבר הזה ולהוכיח את זה אז יש לכם כתובת לפחות אחת, אני יכול להגיד את עצמי

משה סולומון:  אני מבין שמורן חברתי היקרה ילדה הבוקר, מגיע לה מזל טוב

קריאה: ביום שישי היא ילדה

משה סולומון: אה אז היא הצליחה לכתוב לי מחדר לידה

מיכאל ביטון: מורן היא מנכל או סמנכ"ל?     

משה סולומון: היא מנכ"לית משותפת של קהילת תרבות

משה סולומון:  תודה רבה לכם

מיכאל ביטון: תודה רבה לך משה סלומון

מיכאל ביטון:  אני רוצה להגיד לכם, רציתי שהשרה תשמע את זה אבל פעם אחרת

מיכאל ביטון:  כשחשבנו איך לחולל שינוי בירוחם, הנושא של התרבות היה מרכזי ולא הצלחנו להביא הרבה כסף מהממשלה לצערי

מיכאל ביטון:  אנחנו גייסנו קצת מתורמים ומעצמנו בכוחות עצמנו, אבל כל דבר שעשינו זה שינה פניה של עיר, עשינו פסטיבל דוק אביב נגב והבאנו את הסרטים הכי טובים, אבל עשינו סרטים מקומיים, כל שנה ארבעה כוכבים מהעיר קיבלו סרט אישי, דמויות מופת כאלה, פורטרט קראנו לזה

מיכאל ביטון:  עשינו פסטיבל הפיוט שהפך לעוגן זה כן עם משרד התרבות ועוד גופים

קריאה: עם חיים נבון,     

מיכאל ביטון: חיים כבר לא בתפקיד, אחד הדברים ששינו את פניה של ירוחם וזה יום טוב לציין את זה זה עולם המקהלות

מיכאל ביטון:  אתם יודעים, בעבר היו מקהלות והיה מימון והיה מימון, וזה דעך בהרבה ישובים

נעמה לזימי: הייתי ילדת מקהלות

מיכאל ביטון: כן אני גם הייתי במקהלה, אבל כשהיינו ילדים היה קצת כסף לשיקום שכונות ומקומות אחרים ואז משבר כלכלי ברשויות והדבר הראשון שנפגע זה תרבות, ואתה עוד פעם בודק איפה יש מקהלות בארץ? ואתה רואה שבהרבה יישובי פריפריה וסוציואקונומי נמוך אין מקהלות

מיכאל ביטון:       הגיע אליי בזמנו לביקור עם תלמה ילין, ישי שטקלר, עם המקהלה שלו, להופיע בירוחם ואמרתי לו אני לא צריך הופעות של תל אביבים, תבוא לעבוד פה

מיכאל ביטון:  וישי הקים שש מקהלות, מנצח בינלאומי עם ידע, עשה את זה, לא יודע, קרוב לעשר שנים, כולל מקהלה שיש לנו עם הזמיר, שזו מקהלה בינלאומית שנפגשת בניו-יורק עם עשרות קבוצות מהארץ והעולם

מיכאל ביטון:  היום ישי מסיים את תפקידו במקהלות, יש לו פרידה בירוחם, אני לא אהיה

מיכאל ביטון:  אבל תחשבו על ילד ירוחמי שהולך ללינקולן סנטר, עומד על במה עם 400 זמרים, אולי גר בירוחם, אבל הוא כבר חלק מהעולם הגלובלי, הוא יודע אנגלית, יש לו ביטחון עצמי

מיכאל ביטון:       זאת אומרת הזכות להיות חלק מתרבות היא זכות יסוד, היא לא דבר שאנחנו צריכים להתחנן עליו או לבקש, וכשעושים את מפת התרבות של ישראל, וככל שיש יותר פעילות תרבות נניח, אז הצבע יהיה אדום, ואתם תראו שהמרכז בוהק ובולט באודם שלו, והרבה מקומות הן יהיו דף לבן, או איזה ורדרד או משהו כתמים קטנים של משהו

מיכאל ביטון:       והחובה שלנו בוועדה הזאת, ותנועת תרבות, אבל לא רק תנועת תרבות, יש פה קהילות צעירות בכל הארץ שעושות תרבות ויזמי תרבות בפריפריה, יש את תיאטרון באילות שעושה עבודה מדהימה, עם קבוצה שהתיישבה שם

מיכאל ביטון:       מי שלימד אותנו בכלל להתייחס לצעירים במדינה זה רוביק דנילוביץ' כסגן ראש עיר צעיר שלקח את ה-theme הזאת, ביחס הייתי איתו מהצד של הפילנתרופיה אבל לקדם את סטרט אפ ולהפוך אותו למרכז הצעירים הראשון של ישראל

מיכאל ביטון:  ואחרי זה גם הקמנו מרכז צעירים לתרבות בבאר שבע, שמי שניהל אותו והוביל אותו זה יאיר מגיד שנמצא פה

מיכאל ביטון:  לא זיהיתי אותו היום, חצי ממנו נעלם, הוא אמר לי שלום ולא זיהיתי אותו, לא ידעתי מי זה, אמרתי לו שלום נחמד, אחר כך אמרתי לו זה יאיר נגיד? האמנם? אז יאיר נגיד לבאר שבע זכויות גדולות גם לצעירים, גם כיזמת תרבות, אחת הערים שעשתה קפיצה אדירה בעולם התרבות, גם בתיאטרון באר שבע, גם בבית ספר לתיאטרון, גם בפרינג', גם בעולמות אחרים, במחול, בת שבע, עניינים, באמת שאפו גדול

מיכאל ביטון:  בבקשה יאיר

יאיר לפיד: אז תודה רבה, בהחלט קצת רזינו, אבל זיהית אותי בסוף שזה בסדר

מיכאל ביטון: אנחנו רוצים לרזות אבל שתקציבי התרבות ישמינו

מיכאל ביטון:  זה מה שאנחנו רוצים

יאיר לפיד: בדיוק

יאיר לפיד:  אני תמיד מספר את הבדיחה, שראש העיר בא אליי ואמר לי תקצץ, חזרתי אליו ככה, הוא אמר לי לא בזה, בתקציב, בתקציב דיברתי איתך

יאיר לפיד:  אז שלום לכולם, נעים מאוד, יאיר נגיד ראש מנהל התרבות באר שבע, וסגן יושב ראש איגוד מנהלי תרבות ברשויות המקומיות

יאיר לפיד:       יש המון נושאים שאנחנו עובדים ומדברים עם המשרד, ואני חייב לציין שהמשרד הזה קשוב, המשרד הזה, המשרד הקודם, הפקידים שנמצאים במשרד עושים עבודה נהדרת ואנחנו איתם בשיח תמידי, אבל אם אנחנו רוצים לעשות שינוי בנושא התרבות בנגב ובכלל צריך לעשות כמה דברים

יאיר לפיד:       אחד, קודם כל לקבע ולהסדיר את מעמדו של מנהל התרבות בכל ישוב

יאיר לפיד:  יש ישובים שבהם אין מנהל תרבות

יאיר לפיד:  אני הייתי באיזשהו כנס, בכלל ברשויות הערביות בכלל יש מישהו שאחראי על התחבורה הציבורית ועל התרבות, יש מישהו שהוא הקב"ט של האצטדיון והוא גם אחראי על התרבות ביישוב

יאיר לפיד:  אז צריך לבנות מנגנון, עכשיו המשרד כבר עובד על זה, ומפתח את כל העניין של קידום מעמד מנהל התרבות, ואנחנו איתם בדיון, אבל זה דבר שהוא מאוד מאוד חשוב

יאיר לפיד:       משרד התרבות לדעתי, חייב למנות מנהל מחוז

יאיר לפיד:  יש איזשהו מבנה ארגוני בספורט שעובד ובתרבות זה לא נמצא

יאיר לפיד:  אבל אם היה לנו מנהל מחוז דרום, מנהל מחוז צפון שיודע לאגד את הישובים, להביא קולות קוראים, לייצג את שני המחוזות בתוך המשרד

נעמה לזימי: הצעתם את זה למשרד?     

יאיר לפיד: אנחנו בדיוק עכשיו מדברים על זה

גלית ווהבה שאשו: נשמח שלצד ההצעה יגיעו גם תקנים

יאיר לפיד: יש פה איזה טריק, זה לא רק המשרד, כי יש פה גם משרד הפנים

יאיר לפיד:  יש פה עניין של תקנים, זה לא רק משרד התרבות זה גם משרד הפנים

יאיר לפיד:  תקציבים ריאליים לאירועים, חייבים להבין שאנחנו מתמודדים כל הזמן עם כוח קניה נמוך

יאיר לפיד:  זאת אומרת בתל אביב מביאים את ברונו מארס, מוכרים 27,000, הכל בסדר, עושים גם הופעה של אביב גפן מביאים 30,000 איש הכל טוב

יאיר לפיד:  כשאתם מביאים את זה לבאר שבע כוח הקניה, הכיס, נמוך אצל האזרחים

יאיר לפיד:  הם לא יכולים להשקיע כל כך הרבה

יאיר לפיד:  לכן העיריות מכניסות יד לכיס וצריכות לממן מופע שבתל אביב העירייה לא מתערבת בו בכלל, כאילו תשכירו מקום הכל בסדר

יאיר לפיד:       אנחנו צריכים תקציבים גדולים יותר כדי לעשות תרבות ברמה שהיא משתווה, אוקיי? מבחינת ההשקעה אני מדבר על רמה, לא מתייחס לתרבות עצמה כתוכן

יאיר לפיד:  אנחנו חייבים שתקנת סלע שהיא תקנה נהדרת, תקנה נפלאה, עוזרת לרשויות לעשות דברים פורצי דרך, היא חייבת להיכנס לבסיס התקציב של משרד התרבות

יאיר לפיד:  זה לא יכול להיות שכל פעם אנחנו מחכים לזה, הנה עד עכשיו אין, תקנת סלע עוד לא יצאה כי חיכו להעביר תקציב, ולחתום ממשלה וזה, אוקיי וזה לא בבסיס התקציב זה לא עם שאר התקנות ואנחנו ממתינים לזה

קריאה: זה תוספתי

יאיר לפיד: כן זה תוספתי אז אנחנו ממתינים לזה כל פעם

גלית ווהבה שאשו: היא בעל-שינוייו, היא לא תוספתית

מיכאל ביטון: גלית את צריכה להתאפק, את צריכה לרשום לך נקודות, לא פינג-פונג

מיכאל ביטון:  יאיר, משפט סיום

יאיר לפיד: משפט סיום, צריך לחשוב, וזה הצעד הבא שלנו

יאיר לפיד:  צריך לחשוב על התרבות ככלי מחבר אוקיי? אנחנו בנגב יש לנו את הישובים הבדואים

יאיר לפיד:  לצד המשילות שצריך לעשות, התרבות יכולה להיות מחברת, יש תוכנית שאני עובד עליה, של תרבות משותפת עם כמה ארגונים מהדרום, הגורל שלנו משותף בנגב, אנחנו צריכים לשבת ולעשות אירועי תרבות משותפים, אני אציג את זה למשרדי הממשלה

מיכאל ביטון: יפה

מיכאל ביטון:  קודם כל תדעו שהיום זה יום ההולדת של יסמין פרידמן, לא לעצבן אותה

מיכאל ביטון:  מזל טוב יסמין

יסמין פרידמן: תודה, מאיפה אתה יודע?     

מיכאל ביטון: אני דיברתי עם רוביק, הוא מוסר לך מזל טוב

מיכאל ביטון:  האמת שלא דיברתי איתו אבל יש לנו מידע פנימי בכנסת

מיכאל ביטון:  יסמין באה מבאר שבע, היא באה לנגב, מטרופולין באר שבע, לבעלי החיים, אז תודה שאת איתנו

מיכאל ביטון:       אנחנו רוצים לשמוע את יקטרינה טרבקינה, מנהלת תחום תרבות תעשיות יצירתיות ופיתוח מקומי ב-OECD

מיכאל ביטון:      (עובר לדבר באנגלית, להלן תרגום חופשי)     יקטרינה ברוכה הבאה לדיון הזה, את הולכת לדבר בעברית או באנגלית?     

Ekaterina Travkina: (מדברת באנגלית, להלן תרגום חופשי)     אני אשמח מאוד, תודה רבה, ואני גאה להיות מוזמנת לדיון הזה

מיכאל ביטון: (מדבר באנגלית, להלן תרגום חופשי)     קיבלת הסבר רקע על דיון הזה? על מה הוא? מה נושא הדיון?         

Ekaterina Travkina: (מדברת באנגלית, להלן תרגום חופשי) 

Ekaterina Travkina: כן

מיכאל ביטון: (מדבר באנגלית, להלן תרגום חופשי)     זה לא רק הסיפור הכללי על התרבות בישראל ברמה הלאומית, אלא גם הסתכלות על הפריפריות, על האזורים המוזנחים יותר, ואיך אנחנו יכולים לצמצם פערים ולאפשר שוויון הזדמנויות אצל הקהילות הקטנות והמרוחקות יותר

מיכאל ביטון:  בבקשה, יקטרינה

Ekaterina Travkina: (מדברת באנגלית, להלן תרגום חופשי)     כן, מעולה, תודה רבה, ואני אשמח גם להודות לעמיתיי במכון המחקר למדיניות התרבות בישראל

Ekaterina Travkina:  אני מאוד מצטערת שלא יכולתי לעקוב אחרי כל הפרטים בדיון, אבל אני חושבת ומקווה שעדיין אוכל לתרום

Ekaterina Travkina:  בקצרה, מה שאני רוצה להראות ולכבד את העבודה שלנו, ארגון ה-OECD לשיתוף פעולה כלכלי ופיתוח, הוא שתרבויות במגזרים השונים הם נכס אמיתי לפיתוח כלכלי ותעסוקתי, כולל מקומית, שישראל ממוקמת היטב מבחינת מיצוי הפוטנציאל והיתרונות האלה, אבל גישות מדיניות משולבות הן הכרחיות בשביל לעשות את זה

Ekaterina Travkina:  אז תרבות היא לא רק עניין של שר התרבות, אבל גם המשרד להתפתחות, חדשנות, תעסוקה, פיתוח מקומי

Ekaterina Travkina:  ברחבי מדינות ה-OECD, אפשר להשתמש בנכס הזה בצורה טובה יותר ויותר לתמוך בו

מתן חכים: (מדבר באנגלית, להלן תרגום חופשי)     יקטרינה, סליחה, אני רק אספק תרגום בו-זמנית

מיכאל ביטון: (מדבר באנגלית, להלן תרגום חופשי)     אנחנו כולנו יודעים אנגלית, אז אתה יכול לעשות את זה בקצרה, אל תתרגם מילה במילה

מתן חכים: אז בקצרה בעברית, יקטרינה אומרת שהתרבות והיצירתיות הן מהוות נכס לפיתוח מקומי, ישראל ממוצבת ברמה בינלאומית בהקשר ביכולת מצוינת כדי לפרוץ קדימה ולהתפתח בתחומים האלה, אבל יש אמצעי מדיניות שהמדינה צריכה לנקוט בהם

מתן חכים:  היא מדגישה את העובדה שהתחום של תרבות ותעשיות יצירתיות זה לא רק משרד התרבות, וזה לא רק התחום שהמחלקה שלה עובדת בו אלא גם משרדים נוספים כמו משרדים לפיתוח כלכלי

מתן חכים:  זהו

מתן חכים:      (עובר לדבר באנגלית, להלן תרגום חופשי)     בבקשה, תמשיכי

קריאה: ומשרד החדשנות, היא דיברה על רשות החדשנות

מיכאל ביטון: (מדבר באנגלית, להלן תרגום חופשי)     בבקשה, תמשיכי

Ekaterina Travkina: (מדברת באנגלית, להלן תרגום חופשי)     כן, תודה

Ekaterina Travkina:  אולי, בזמן שאני מדברת מישהו יוכל לעזור לי לשתף את המצגת?     

מיכאל ביטון: (מדבר באנגלית, להלן תרגום חופשי)     אנחנו לא יודעים כאן על אף מצגת

מיכאל ביטון:  אז עדיף שתגידי את מה שאת רוצה להגיד בנקודות

Ekaterina Travkina: (מדברת באנגלית, להלן תרגום חופשי)     אז אם אני יכולה לשתף את המסך שלי, אם אפשר, אני אשמח לעשות את זה

Ekaterina Travkina:  כשאנחנו אומרים תרבות, אנחנו מתכוונים למציאויות שונות, אנחנו מתכוונים לתרבויות שונות במגזרים שונים, שכוללות אמנים, מוזיאונים, תיאטראות, פסטיבלי מוזיקה, אבל זה גם כולל דברים כמו סרטים, ספרים, עיצוב, משחקי מחשב, ארכיטקטורה

Ekaterina Travkina:      נטפליקס, למשל, היא דוגמא נהדרת

Ekaterina Travkina:  אז אלה מציאויות שונות ומגוונות

Ekaterina Travkina:  אז אלה מגזרים מסובסדים, כשאנחנו חושבים על מוזיאונים, אבל גם מסחריים מאוד כשאנחנו חושבים על סרטים, נטפליקס, משחקי מחשב

Ekaterina Travkina:  אז זו מציאות כלכלית מאוד מגוונת ועשירה

Ekaterina Travkina:  כשאנחנו, למה אנחנו בארגון ה-OECD, חושבים על תרבות? כי זה יוצר עבודות, זה עסק גדול, אז זה יוצר עבודות

Ekaterina Travkina:  זה עד 5

Ekaterina Travkina: 7% במדינות ה-OECD אחוזי תעסוקה, ולפעמים גם 10% בערים מסוימות

Ekaterina Travkina:  וזה גדל מהר מאוד, ביחס לתעסוקה בסך הכול, לפני מגפת הקורונה

Ekaterina Travkina:  אני אעצור כאן בשביל תרגום

מיכאל ביטון: (מדבר באנגלית, להלן תרגום חופשי)     אבל גם, אחרי שאתה מתרגם, בבקשה גם תסכם כי אנחנו צריכים להמשיך

מיכאל ביטון:  אז תתמצת את המילים

מתן חכים: אז יקטרינה אומרת שהתחומים שמתעסקים בהם זה גם תחומים יותר קלאסיים של אומנויות, כמו אומנויות במה, מוזיקה, פסטיבלים, מוזיאונים, אבל גם תחומים יותר מסחריים, כמו קולנוע, עיצוב, שירותים יצירתיים וכו' והיא מדגישה את המגוון של התחומים האלו

מתן חכים:  כלומר יש פה גם תחומים שהם מסובסדים אבל גם תחומים מסחריים

מתן חכים:  היא מדגישה את העובדה שהם תחומים שגם מאוד יוצרים משרות, הרבה מאוד עסקים, תעסוקה של 5

מתן חכים: 7% ממדינות ה-OECD, בחלק מהם זה מגיע ל-10%, ובסיום היא הדגישה את העובדה שזה משרות ותחומים כלכליים שצמחו בהיקף גדול יותר עד הקורונה, מאשר שאר התחומים של הכלכלה

מיכאל ביטון: (מדבר באנגלית, להלן תרגום חופשי)     בבקשה, תמשיכי

Ekaterina Travkina: (מדברת באנגלית, להלן תרגום חופשי)     7% מהחברות במדינות ה-OECD הן בתחומי תרבות ושירותים יצירתיים, שהשירותים והסחורות של המגזר הזה הם בדרישה גבוהה על ידי בתי-האב ברחבי מדינות ה-OECD

Ekaterina Travkina:  זה הצד הכלכלי של התרבות, אבל כולנו יודעים שיש לה השפעה חברתית עצומה ויכולה לשנות לחלוטין מקומות

Ekaterina Travkina:  ב-OECD, ערים ואזורים משתמשות בתרבות כדי להתחדש עירונית, ואני לא מדברת על לונדון או פריז, אני מדברת על אזורים מרוקחים, כפריים, במדינות ה-OECD, שיכלו להשקיע בתרבות שלהם ולשנות את חייהם של האנשים, ולמשוך עוד משקיעים וליצור עוד אפשרויות תעסוקה, באמצעות התרבות

מיכאל ביטון: (מדבר באנגלית, להלן תרגום חופשי)     תודה

מתן חכים: אדוני יושב הראש לסיים את התרגום?     

מיכאל ביטון: כן

מתן חכים: אז לסיכום היא אומרת ש-7% מהעסקים ב-OECD הם בתחומי תרבות ושירותים יצירתיים, יש עליהם ביקוש מאוד גבוה, היא מדגישה לא רק את הצד הכלכלי, אלא גם את הצד החברתי של התרבות, את היכולת שלה לתרום להתחדשות עירונית וכפרית באזורים מרוחקים, ובסופו של דבר באמצעות השקעה בתרבות לשנות את החיים של האנשים וליצור משרות ולאפשר פיתוח כלכלי

מיכאל ביטון: (מדבר באנגלית, להלן תרגום חופשי)     תודה רבה יקטרינה

מיכאל ביטון:  אנחנו מקווים שנרחיב את ההשקעה והמעורבות של הממשלה בתרבות באזורים מרוחקים ופריפריאליים

מיכאל ביטון:  תודה לך על שיתוף הפעולה שלך עם הארגונים כאן בישראל

מיכאל ביטון:      (חוזר לדבר בעברית) נעבור לשלומית דגן, תזמורת אנדלוסית אל-מוגרביה, מעלות תרשיחא

שלומית דגן: בוקר טוב, תודה על רשות הדיבור

שלומית דגן:  אני בהחלט מצטרפת למילים של יקטרינה, ואני קצת, ברשותכם, במספר נקודות קצרות

שלומית דגן:  מעלות תרשיחא, תזמורת מעלות תרשיחא משמשת כמטרופולין, כמה שזה נשמע מוזר עבור כל הנגנים, למעלה מ-25 כאלה, שחיים בפריפריה של מעלות תרשיחא, קרי ישובים כמו בר יוחאי, קיבוץ יראון, קדיתא, דרך ג'יש, כפר יאסיף ועוד

שלומית דגן:       אני, במשך שנים תושבת הגליל, ובמשך שנים פועלת לייסוד וחיזוק תרבות בפריפריה, במיוחד כמובן בגליל, רואה בתרבות ככלי ומנוע כלכלי

שלומית דגן:  בעצם במילים אחרות, כשאני הולכת ללקוח ומנסה למכור את הקונצרט של תזמורת אלמוגרביה, אני אומרת לו קודם כל אתה תורם לפריפריה, קודם כל אתה תורם לפרנסה של למעלה מ-30אנשים שמתפרנסים מזה בצורה מקצועית

שלומית דגן:  כמובן שאי אפשר להתחמק מהעובדה שתרבות גם היא מנוע חינוכי חשוב מאוד, מגיל אפס עד בכלל, היא צריכה להיות כל מוסד תרבות, כל תרבות שקורית בעיר צריכה להיות הגאווה של העיר

שלומית דגן:       כן, אני בהחלט מצטרפת ואנחנו מדברים על זה כבר מספר שנים, על העבודה המצוינת שעושה משרד התרבות מצד אחד, עם גלית כראש מנהל התרבות, אבל באותה נשימה היכולת להנגיש את התרבות, לערים, במיוחד לערי הגליל והנגב בצורה של מחוזות, שכן ידחפו ויאמינו וימשיכו לתמוך בנו

שלומית דגן:       אני רוצה לדבר גם קצת על משהו אחד שחשוב להבין, במצגת שהעלו כאן בתחילת הדיון

שלומית דגן:  חשוב להבין שתקציב התרבות שראינו פה כולנו, שהוא נמוך בצורה משמעותית לאותו תקציב פר אדם בתל אביב, בפריפריה התרבות, הכסף עבור רכישת התרבות, הולך לא רק על המופע עצמו, הוא גם הולך על דלק לדוגמא, הוא גם הולך על הרבה דברים מסביב, כי מה לעשות, יש מרחבים, גם בגליל וגם בנגב

שלומית דגן:  אני לא ממוצבת היום כמו כל מוסד אחר שנמצא בגליל או בנגב, ברמה של תל אביב, שהתושב יכול לצעוד את ה-1,500 צעדים שלו לטובת חיטוב הגוף גם, ולהתיישב בכיף במקום ממוזג, עם איכויות מצוינות בתחום התיאטרון, ואני לא מזלזלת, זה מבורך

שלומית דגן:       יחד עם זאת, אין שום סיבה בעולם שזה גם לא יקרה בפריפריה, זה לא יכול לקרות, כי באותה פריפריה מה לעשות, בן האדם צריך להגיע ברכב, אם יש לו כזה, באוטובוסים, אם יש כאלו, הוא צריך להשקיע זמן, מוטיבציה, וכן, הרבה חינוך גם לילדים כדי שירכשו את הדבר הזה

שלומית דגן:  זה לא הולך ברגל

שלומית דגן:  סל תרבות לילדי תל אביב - - -     

מיכאל ביטון: משפט סיום שלומית

שלומית דגן: בכל עיר באירופה וגם יקטרינה עכשיו אמרה את זה, לצורך הדוגמה כ-case study יש תזמורת

שלומית דגן:  כל עיר במזרח אירופה יש תזמורת

שלומית דגן:  ביקור הזקנה, ביקור התזמורת, זה לא סתם, וזו האחריות של כולנו, כל הנוכחים כאן בחדר וגם כל העדים של כל אלו שלא יכלו להגיע והיו שמחים מאוד לקחת חלק בטיעון בואו אנחנו נעשה את השינוי, בואו אנחנו נביא לכך שלכל עיר יהיה לפחות מוסד תרבות אחד, שיהיה גאה בו, שיוכל להצעיד אותו קדימה, גם כלכלית גם חינוכית וכמובן גם תרבותית

שלומית דגן:  תודה רבה

יסמין פרידמן: הכל עניין של תקציבים

מיכאל ביטון: זה אפשרי

יסמין פרידמן: מיכאל אני חייבת להמשיך את הדיון, אני יכולה ממש בקצרה כי יש לנו עוד דיון?      

מיכאל ביטון: כן

יסמין פרידמן: זה בגלל יום ההולדת אתה אומר?     

מיכאל ביטון: בבקשה, יום הולדת, אנחנו לא יכולים להגיד כלום

אלון שוסטר: אני רוצה בלי יום הולדת

יסמין פרידמן: 50, לא סתם

מיכאל ביטון: אין לה קריאות היום

יסמין פרידמן: ממש בקצרה, אני לצערי לא יכולה להישאר עד סוף הדיון

יסמין פרידמן:  אבל בסופו של דבר עם כל מי שידבר כאן מכל תחום, ויש פה נציגים מהמחול, ויש פה מתיאטרון, ויש פה באמת מהכל, בסופו של דבר מדובר על תקציבים, בסופו של דבר הפריפריה מקבלת הרבה פחות מהמרכז, וזה אמור להיות ההיפך, ולכן לא ברור לי ההיגיון, כמו ברפואה, כמו בכל דבר, הפריפריה נזנחת מאחור ומתוקצבת פחות, וכל מה שדרוש זה שינוי חשיבה

יסמין פרידמן:       פה, בפריפריה, אנחנו יודעים שהעיריות צריכות להכניס כסף לכיס

יסמין פרידמן:  האם לירוחם יש כסף מיותר להכניס לכיף לטובת תרבות כל הזמן? האם לדימונה? האם לבאר שבע? האם לגליל או למעלות תרשיחא יש כסף מיותר? לא

יסמין פרידמן:  ולכן זה התפקיד של הממשלה, כשאת אומרת אנחנו, כשאת אומרת זה, לא, זו אחריות של הממשלה שתהיה תרבות בכל מקום במדינה, ולא רק במדינת תל אביב גדרה-חדרה, זו אחריות של משרד התרבות וגם של משרד ההתיישבות שהיה פה, וגם של נגב גליל, וזו אחריות שלנו לעשות רעש ולדרוש את זה

יסמין פרידמן:  אני שלכם, מה שצריך

יסמין פרידמן:  תודה רבה

מיכאל ביטון: תודה רבה

מיכאל ביטון:  חבר הכנסת אלון שוסטר בבקשה

אלון שוסטר: תודה מיכאל תודה יושב הראש, אני שוב מודה לך על רוחב היריעה ועל היומרה הכל כך מוצדקת ומעודדת שאתה מנהל בה את הוועדה הזו

אלון שוסטר:  אני רוצה 30 שניות להזכיר איש תרבות שהלך מאיתנו לא מכבר, זוהר אביטן

מיכאל ביטון:  כן, איש שדרות     

אלון שוסטר: כמעט בן שדרות, בני כהן פה נמצא איתנו, שעשה המון מען השכלה גבוהה, סטודנטים, אבל היה בעצמו איש תרבות

קריאה: יושב ראש הנהלת הסינמטק

מיכאל ביטון: וגם היה מורה לספרות - - - קריירה

אלון שוסטר: ממש, איש אשכולות, איש תרבות בכל רמ"ח איבריו, שידע את מה שאנחנו צריכים להפנים, שהאחריות, אגב, הראשונה, בהמשך למה שאומרת יסמין, ולא במקום, אבל הראשונה זה עלינו, על אנשים שגרים בקצוות הארץ, אנחנו צריכים להרגיש על עצמנו את המסע הזה, את האחריות לכך שקהילה לא רק צריכה להיבחן במספר האנשים, ביופי הבתים, בתשתיות או ביציבות הכלכלית, כל זה נכון, אבל היא צריכה להיבחן בשאר הרוח, בפרח שיש ליד השקל

אלון שוסטר:  ואת זה זוהר עשה, ועל זה כולנו מצווים

אלון שוסטר:       אני מוכרח לחזק את חוסר ההוגנות כפי שקורה בתחומים אחרים, התקציבית, זאת לאור העובדה שכשגרים רחוק זה עולה יותר

אלון שוסטר:  זה עולה יותר משלוש סיבות, רחוק נהיה ממוקדי העשייה והעבודה וכו' או ייצור בהקשרים השונים, זה יותר מסובך כי מה שאנחנו קוראים פריפריה, קצוות ארץ, האזורים המרוחקים, הרבה פעמים ספר, הם ישובים קטנים יותר, יש את חסרון הקוטן, ומדובר במרחקים פנימיים בתוך אותה פרובינציה, בתוך אותו מחוז, וזה כמובן מקשה

אלון שוסטר:  היתרון העצום של חיזוק מקומי הוא לא רק ההתמודדות עם המרכז, אלא זה חיזוק הלוקל-פטריוטיות, היכולת לייצר שילוביות, צדק מקומי, היכרות הדדית שמפחיתה את המתחים, לפעמים עוינות, ואני רואה בתרבות כלי לשלווה מקומית, ליצירת הטרוגניות

אלון שוסטר:       ואני מאוד מאוד מקווה שנצליח בעזרת החברים שלנו במשרדים, התרבות, נגב גליל צריך לבטא את האיזון, כל מקום שהמשרד, נגיד משרד התרבות נותן את חלקו, אבל צריך בדיוק מנגב גליל לראות את התוספת המקומית לטובת החיזוק

מיכאל ביטון: תודה רבה שוסטר

מיכאל ביטון:  נציג נגב גליל, יצחק בוא לשולחן

אלון שוסטר: עד שהוא ידבר רק להגיד תודה לתרבות ולכל התרבותניקים האחרים שאת חלקכם אני מכיר, עושים מעשה חשוב ביותר

מיכאל ביטון: תגיד לפרוטוקול שם ותפקיד

יצחק אלקסלסי: יצחק אלקסלסי, יועץ מקצועי לשר

יצחק אלקסלסי:  כפי שאנחנו אומרים פה בדיונים רבים, המשרד רואה בתרבות כמשהו שהוא גם מנוע צמיחה ומביא הגירה חיובית ודברים לחזק, ולכן המשרד שותף בפעילויות תרבות

יצחק אלקסלסי:  לאחרונה יצא קול קורא לאירועי תרבות ענקיים בנגב ובגליל

יצחק אלקסלסי:  לאורך השנים המשרד תמך בלא מעט אירועי תרבות

יצחק אלקסלסי:  כמו שהשרה סטרוק אמרה, אנחנו כמובן לא מחליפים את משרד התרבות, אלא מנסים לתת מענה רק במקומות שאנחנו יכולים

יצחק אלקסלסי:  אנחנו מתכוונים גם להביא החלטות ממשלה באזורים שונים בנגב והגליל שאנחנו בטוחים - - -     

מיכאל ביטון: האם בתקציב שלכם הדו שנתי שלכם תגברתם את התחום הזה, של תרבות בנגב ובגליל?     

יצחק אלקסלסי: במסגרת התוכניות בגבולות התקציב, הוקצו תקציבים לתרבות כמובן

מיכאל ביטון: אלקסלסי לא ענית על השאלה

יצחק אלקסלסי: אני לא יודע להגיד לאדוני

מיכאל ביטון: אז תגיד אני לא יודע, אל תגיד לי אגדות

מיכאל ביטון:  האם הגדלתם את התקציב לתרבות בנגב ובגליל?     

יצחק אלקסלסי: אז אני אומר, אני לא יודע להגיד האם הייתה קפיצה מהשנים הקודמות, אני יודע להגיד - - -     

מיכאל ביטון: אז תבדוק לי את זה עד סוף הדיון, יש לנו עוד 20 דקות-חצי שעה, תבדוק האם הגדלתם את תקציב התרבות בנגב ובגליל בתכנון שלכם? בתוכנית העבודה? זה חשוב

מיכאל ביטון:  וגם תבדוק לי מכתב ששלחנו ב-27 במרץ, תוכנית תשתיות מפעלי תרבות כמנוע צמיחה בנגב

מיכאל ביטון:  לא קיבלנו תשובה על המכתב הזה

מיכאל ביטון:  אתה יודע על מה אני מדבר? היו 2

מיכאל ביטון: 5 מיליון שקלים

יצחק אלקסלסי: אני יודע אדוני

מיכאל ביטון: אבל למה לא קיבלנו תשובה? מה התשובה?     

יצחק אלקסלסי: מדובר בתוכנית שיש כסף אליה שלמיטב זכרוני של תנועת תרבות, התוכנית הזאת להבנתי נמצאת אצל גורמי המקצוע בשלבים אחרונים שממתינים להתייחסות התנועה, ואני מקווה שבקרוב היא תיחתם ותצא לדרך

מיכאל ביטון: אז זה הולך לקרות?     

יצחק אלקסלסי: כן, זה נתון אצל גורמי המקצוע אצלנו, בהתהוות

מיכאל ביטון: זה הולך לקרות?     

יצחק אלקסלסי: כן , זה לא נושא שאנחנו - - -     

מיכאל ביטון: מעולה, אז אתה רק תשיב לי על תגבור התקציבים בתוכנית התקציבית שלכם, כי אני יודע שאתם בעד אבל אם אין הגדלה תקציבית אז אנחנו עומדים במקום, וצריך לתגבר את התחום הזה כמו שאמרת, הוא באמת מחולל שינוי בזהות ובגאוות המקום, ובשייכות ובתחושה של תדמית של מקומות שהרבה שנים סבלו מתדמית מסוימת ודרך פעילות תרבות המציאות הזאת משתנה

מיכאל ביטון:  אז בסוף אתה תמשיך, תתייחס אחרי שתבדוק את הדבר הזה

מיכאל ביטון:  אתי וויסבלאי מרכז המחקר והמידע של הכנסת, ממש בקצרה מה התובנות שלכם?     

אתי וויסבלאי: כן, שלום תודה רבה

אתי וויסבלאי:  באמת הוצגו פה נתונים ממוקדים על הנושא של תרבות במחוזות השונים

אתי וויסבלאי:  אני רוצה להציג נתון רחב אחד מנתוני הלמ"ס שבסך הכל, מההוצאה הלאומית לתרבות לבידור ולספורט, 5% מגיעים מהממשלה, 11% מהרשויות המקומיות, וכ-81% ממשקי הבית

אתי וויסבלאי:  כלומר, הממשלה תומכת יחסית בחלק קטן מהוצאות התרבות מגיעות מהממשלה

מיכאל ביטון: זהו? תמציתי

מיכאל ביטון:  ומה עם הפערים בנגב גליל, יש לכם מחקר על זה?     

אתי וויסבלאי: היה לנו מחקר

אתי וויסבלאי:  המחקר האחרון שכתבתי בנושא הזה היה בשנת 2019 ושם עקבנו אחרי מבחני התמיכה הגדולים של משרד התרבות וראינו שבאמת חלק קטן מההקצאה באותם מבחני תמיכה, מגיע לפריפריה

מיכאל ביטון: חלק קטן?     

אתי וויסבלאי: חלק קטן יחסית

אתי וויסבלאי:  אבל אלו היו הנתונים של באמת לפני כמה שנים ש-2017 ו-2018 ומאז לא בדקנו את הנושא הזה

מיכאל ביטון: טוב

מיכאל ביטון:  עדי בן דיין, מנהלת תחום פיתוח אזורי

מיכאל ביטון:  מאיזה משרד את?     

עדי בן דהן: משרד הפנים, בוקר טוב

עדי בן דהן:  אני אשמח להתייחס לקולות שעלו פה גם כצד הפתרון

עדי בן דהן:  הרבה מהשיח עלה פה על חיבור של הרשויות המקומיות והיכולת לחזק את הרשויות המקומיות

עדי בן דהן:  השיח פה סביב אשכולות עלה כמה פעמים, אני יודעת שהוא הוצג גם לוועדה, ולכן אני רק אחזק את החיבור בהיבטים של תרבות

עדי בן דהן:       יש לא מעט פעילות של תרבות שכבר נעשית היום דרך האשכולות האזוריים אנחנו רואים את החשיבות לזהות איפה דברים צריכים להישאר ברמה המקומית, ולחזק את הרמה המקומית כמו שהתייחסו פה נציגי הרשויות המקומיות, יש לזה מקום וחשיבות לצד הסתכלות אזורית רחבה יותר, ככלי לצמצום פערים הרבה מהשירותים שאנחנו לא מצליחים לספק בפריפריה בגלל שאין מספיק משאבים, בקלל שאין מספיק צורכים של השירותים, ואני אתן שתי דוגמאות רק כדי לחבר

עדי בן דהן:       אחד, התייחסת אדוני יושב הראש, לסיפור של תזמורות ומוזיקה, אז באשכול גליל מערבי הקימו מרכז מוזיקה אזורי לילדים ונוער כדי שיוכלו להשתתף בפעילות של תזמורות שלא היו יכולות להתקיים אם היו מוקמות לבד בכל רשות, ויחד, המרכז קם, משתתפים בו ילדים יהודים, דרוזים, מוסלמים, נוצרים, מכל הרשויות שחברות באשכול

עדי בן דהן:       הדוגמה השנייה שאני אתן, זה מרכז שמוקם, נחנך בימים אלה בקרית מלאכי, והוא בעצם מסתכל על היכולת לראות את תחום התרבות כמתחבר למנוף של פיתוח כלכלי, למנוף של חינוך בתיירות, זה מרכז להופעות ומוזיקה חיה בקרית מלאכי שמיועד לשרת את כל האזור סורק דרומי

עדי בן דהן:       אז אני קוראת מפה, גם אני יודעת שהאשכולות קוראות לוועדה, והנושא עלה פה כמה פעמים, אבל אני חושבת שאפשר לראות ביכולת לחבר ולייצר שיתופי פעולה בין רשויות מקומיות הזדמנות ומנוף משמעותי לצמצום פערים, אז אנחנו פה כדי לחזק את הקריאה הזאת ולחזק את שיתופי הפעולה דרך האשכולות

מיכאל ביטון: תודה רבה

מיכאל ביטון:  דבי גולן, מייסדת עמותת עתיד במדבר

מיכאל ביטון:  גילוי נאות, אני הייתי יושב ראש בהתנדבות של העמותה הזאת

מיכאל ביטון:  בבקשה דבי

דבורה ביטון: כן, תודה רבה אדוני יושב הראש, אני רוצה להוסיף כמה נקודות כמי שגרה בירוחם רוב שנותיי בארץ ויזמת תרבות במקום

דבורה ביטון:  אני רוצה להוסיף כמה מונחים לדיון שלנו

דבורה ביטון:  קודם כל יאיר, אתה צדקת, לא רק בין יהודים ובדואים בנגב, אלא בכלל בין קהילות שונות אנחנו ראינו ב-33 שנות פעילות של העמותה בשיתופי פעולה מקומיים ואזורים, את החשיבות של החיבור בין קהילות שונות בתוך המגוון הרב תרבותי של ירוחם והאזור, והדבר הזה בא דווקא בתקופה של פילוג בין כל כך הרבה קבוצות ומגזרים ודעות בחברה שלנו, חיזוק התרבות הישראלית והיהודית במובן הרחב בנגב ובגליל, יכול באמת לחזק את מדינת ישראל בכלל, ולהפוך אותה למלוכדת יותר

דבורה ביטון:       כשיש חיבור עומק בין אנשים, עם הסיפור המקומי שלהם, הסיפור של השורשים שלהם, החיבור שלהם למשמעות רחבה מהיום-יום שלהם, וההכרות שיכולה להוביל, כמו שאלון אמר, מהיכרות לשייכות לתחושה של שיתוף פעולה וערבות הדדית, זה ממש מפתח לחיזור החברה שלנו והתגברות על הפערים הגדולים

דבורה ביטון:       התוכנית שבעצם יזמנו ביחד איתך, כראש המועצה וגם עם אלון, גוונים לרשויות בנגב, עסקה בתפקיד של תרבות יהודית וישראלית כדבק בין הקהילות, שמונה ישובים שונים בנגב במשך כמה שנים שהיה התקציב

דבורה ביטון:       אני רוצה להתייחס רגע לנושא של צדק חלוקתי

דבורה ביטון:  יש צורך בתקציב דיפרנציאלי כמו שנאמר כאן, לפריפריה, לא רק בגלל המרחקים, לא רק בגלל היכולות הפחותות מבחינה כלכלית של הרשויות המקומיות, אתגר המצ'ינג הוא אתגר מאוד מאוד גדול, וגם נושא של כמויות אוכלוסייה, הקריטריונים לזכות לתמיכה ממשלתית לפעמים לא משקפים את גודל האוכלוסייה במקומות האלה, גם כשיש שיתופי פעולה אזוריים

דבורה ביטון:  החשיבות לדימוי העצמי של התושבים

מיכאל ביטון: דבי משפט סיום, יש לנו עוד דוברים ואני חייב לתת הזדמנות לכולם     

דבורה ביטון: החיזוק של הדימוי העצמי של התושבים דרך החיזוק של התרבות שלהם מאוד מאוד חשוב

דבורה ביטון:  הסיפור של מורשת ואתרי מורשת בשיתוף במועצה לשימור אתרי מורשת, כאן מפתח ליצירת סיפור יהודי וישראלי הרבה יותר רחב, מושרש, שיש בו אפשרות לפריסת כנפיים ויצירה עכשווית

מיכאל ביטון: דבי תודה על הדברים ועל כל העשייה הטובה של

מיכאל ביטון:  חבר'ה נשארו פה עוד 4-5 דוברים ואנחנו באיחור זמן

מיכאל ביטון:  אז אני אתן לכם, אבל כל אחד ממש דקה את הרעיון המרכזי שהוא רוצה להעביר

מיכאל ביטון:  יפעת בחר, השתחוויה המנכ"לית, בבקשה

יפעת בחר: בוקר טוב, תודה אדוני יושב ראש הוועדה

יפעת בחר:  אני יפעת בחר, מייסדת ומנהלת השתחוויה, הקמתי את השתחוויה לפני 11 שנים כבר, אנחנו עוסקים בתיאטרון קהילתי

יפעת בחר:  המטרה שלנו היא להביא קהילות ואנשים לקדמת הבמה, להשמיע את הקול שלהם, את האנשים עצמם, בעצם תיאטרון העם

יפעת בחר:  יש לנו 65 קבוצות ברחבי הארץ, בעיקר בפריפריה החברתית והגיאוגרפית, מילדים ונוער ועד קשישים

יפעת בחר:       בסופו של דבר כשאנחנו מדברים עכשיו על פיתוח תרבות בנגב ובגליל, ועל תקציבים, אנחנו נמדדים בעצם האם אנחנו עובדים עם אומנים או לא אומנים, ואנחנו רואים בקהילה, הם האומנים, הם יוצרים את הסיפור שלהם, אין להם דרך אחרת להגיע לאמנות ותרבות לפני שהם מתרגלים את זה על עצמם, לפני שנשים מכסיפה, נשים בדואיות מעלות את ההצגה שלהן, שהן לא ראו הצגה לפני כן בחייהן, או בני נוער בירוחם, שזו גם קבוצה שנסגרה כי התורם לא המשיך את התרומה

יפעת בחר:       אנחנו נסמכים המון המון על תקציבים שאנחנו משתדלים להביא מכל מיני מקורות, ואנחנו זקוקים למדינה שתראה בכלי שהקהילה היא זו שיוצרת את התרבות של עצמה, את האומנות של עצמה, שתראה בזה חלק גם מתרבות

מיכאל ביטון: תודה רבה יפעת

מיכאל ביטון:  אדם דה לנגה, קרקס במדבר מצפה רמון

אדם דה לנגה: בוקר טוב, אני ממצפה רמון, הקמתי שם לפני חמש שנים את קרקס במדבר, בית הספר המקצועי לקרקס הכי גדול בארץ כיום, תלת שנתי

אדם דה לנגה:  במצפה רמון יש פריחה של מספר בתי ספר לאומנויות, 3

אדם דה לנגה: 5 בתי ספר אני אגיד, למוזיקה, לתיאטרון, לריקוד, ואני אומר את הוחצי כי זה הקרקס שלי, זה התחום שלי שהוא כיום לא תחום שהוא מאוד מוכר או שניתן לקבל עליו תמיכות ישירות, הוא לא מופיע באותן הקטגוריות, ואני חושב שזה אחד הכלים היפים ביותר כמנועי צמיחה

אדם דה לנגה:  רואים את זה מאוד יפה בכולנא בירוחם ובמקאמאת בצפת, וגם מצפה רמון היא על המפה

אדם דה לנגה:       אני מאוד מסכים עם יאיר נגיד בעניין הזה של יציאה במחשבה של להסתכל על מחוזות, לעסוק ב-reaching out ממש reaching out של השלטון המרכזי במרכז, לא רק להביט לפריפריה אלא ממש לעשות יד אקטיביסטית, אקטיביזם שלטוני שמגיע אל הפריפריה ומסתכל מה קורה שם ואיך אפשר לעזור?     

מיכאל ביטון: אתה ממומן מהמדינה?     

אדם דה לנגה: לא בשום צורה שהיא לא

קריאה: אין קטגוריה של קרקס

מיכאל ביטון: למה לא עושים קטגוריה של זה?     

אדם דה לנגה: אז היכולות שלנו, אני יכול להגיד אולי רק על מרכז תרבותי צעיר כמו שלי, שהיכולת שלנו, שלי, להגיע למרחבים בין אם זה להיות במשרד, מערכת של גיוס כספים, ולעשות לובינג, היא מאוד מאוד נמוכה

אדם דה לנגה:  המרחק הפיסי והמרחק הכלכלי שמצריך את זה

אדם דה לנגה:       אני אסיים במקום הזה של חוסן ולכידות

אדם דה לנגה:  אני גדלתי בנהריה אז אני מכיר, והתרוצצתי שם בין המקלטים ביחד עם ההורים שלי שהם זוג אמנים שהקימו שם מוסד תרבות, ובהתנדבויות בשדרות תחת קסאמים, ופעילות בהרבה מקלטים, ובארץ כמו שלנו, חיזוק של תרבות מקומית, תרבות יוצרת היא חוסן, היא חוסן מרמת הלכידות מה שדבי גולן דיברה עליו, למצוא את המכנה המשותף, זה יכול להיות דבק מדהים

אדם דה לנגה:       ויותר מזה אפילו בעתות משבר שבתוך מקלט ילד שידע לצייר, ילד שידע להוציא מתחים בתיאטרון, בשירה, בכל אחת מהאומנויות, כמובן בקרקס, ויעמוד על ידיים ויעשה עמידת ראש ויוצא שם מתח במקום לטפס על הקירות בצורה לא טובה, אז זה נראה לי משהו שהוא ממש אפשר להסתכל עליו כלי לחוסן אמיתי גם בחינוך, ואגב זה משהו שלדעתי מאוד חשוב לחבר בין התרבות והחינוך, זה אותו דבר

אדם דה לנגה:  ואני אסיים, כמו שיש לנו משפט של עם בונה צבא בונה עם, תרבות יוצרת עם

מיכאל ביטון: אז אמרת אידיאולוגיה, אבל בינתיים אתה לא יכול להגיש לשום קול קורא ממשלתי

מיכאל ביטון:  אתה בן אדם מבסוט

מיכאל ביטון:  יש איזה קול קורא אחד שאתה יכול להגיש משהו

מיכאל ביטון:  יש אחד שמעתי

מיכאל ביטון:  יש שניים, זה מתפתח, תכף גלית תגיד לנו

מיכאל ביטון:  תודה רבה לך

מיכאל ביטון:  עידן אבישר, מנכ"ל בת דור באר שבע, ולהקת המחול קמע

עידן אבישר: תודה רבה לך, שלום נעים מאוד

עידן אבישר:  אני אנסה לקצר כי ביקשת

מיכאל ביטון: ממש קצר, באר שבע קיבלה פה במה גדולה לכבוד יום ההולדת

מיכאל ביטון:  קדימה

עידן אבישר: פריפריה זה מצב תודעתי יש כבר כתבות כאלה מבאר שבע משנת 2012, ולכן התרבות זה הדבר היחיד שישנה בעצם את התודעה הזאת של המדינה, של מי שגר ואיך שהוא גר בדיוק כמו שתיארת על אותו ילד מירוחם שהיה באותה תערוכה

עידן אבישר:       הפוקוס צריך לעבור מצרכנות ליצירה

עידן אבישר:  אמרו את זה מספיק פעמים, לספר את הסיפור המקומי, תכף יהיו פה עוד דוגמאות, גם מהעוטף

עידן אבישר:       אני אגיד משהו פרקטי, יש במשרד התרבות תקנת ירושלים, ויש תקנת פריפריה

עידן אבישר:  בעיני הצרות אין שום סיבה שהסכומים שבירושלים יהיו אותם הסכומים שבפריפריה

עידן אבישר:  אם מדברים במספרים של תושבים אז אני מניח שבפריפריה יש יותר תושבים מאשר בירושלים, ולכן פר נפש אז אין לי מילים אחרות להגיד, למה הם מתוקצבים ב-35 וזה ב-15 או 20? למה? שיהיה לפחות אותו דבר אם לא יותר, כהעדפה מתקנת

עידן אבישר:       בנוסף, פעם היה הרשות לפיתוח הנגב עדיין יש, אבל מבחינתנו פעם היה ובאיזשהו שלב חתכו את זה אמרו כפל תמיכות, אי אפשר יותר

עידן אבישר:  זאת אומרת פעם הייתה מודעות לזה שרוצים להגדיל ולתת יותר בפריפריה בנגב ובגליל באמצעות המשרדים האלה, פתאום חתכו את הדבר הזה

עידן אבישר:       אתם מדברים כמדינה, כמדיניות על הקמת מטרופולינים

עידן אבישר:  יש שני מטרופולינים ירושלים-תל אביב, ועכשיו זה הזמן של חיפה ובאר שבע, וצריך להתייחס לזה גם כמטרופולין תרבות, מה זה אומר מטרופולין בנושא התרבות? מבחינתי, זה אומר שכל מטרופולין תרבות צריך לפחות שלושה גופים בהגדרה של גדולים שמשרד התרבות מתיאטרון, מחול, מוזיקה, הדברים לפחות, האלה, הם בעצמם מייצרים תנועה בתוך העיר

מיכאל ביטון: עידן, משפט סיום

עידן אבישר: משפט סיום, כמו שאמר יאיר אני חושב שכן, צריך לעזור לרשויות לתת להן כסף לפרויקטים של תרבות, אני אגיד שעיריית באר שבע, שהיא מדהימה ואני מת על האנשים שם וגם על ראש העיר שאני חושב שהוא עילוי

עידן אבישר:  בסופו של דבר אני כמוסד קוצצתי משנת 2019 ועד לשנה הזאת ב-35% מתקציב הרשות המקומית

עידן אבישר:  אוקיי? אז יכולים לדבר עד מחר על הדברים, בסוף בכסף לא נכנס

עידן אבישר:       אז תודה רבה לכם

עידן אבישר:  אגב, עיריית באר שבע עשתה עיר תאומה עם עיריית מינכן לא מזמן רק בשביל לסבר את האוזן, בסוף הסיור הם שמו לנו דף שלהם, הם אשכרה גם פירטו את התקציב של עיריית מינכן בנושא התרבות, 232 מיליארד יורו, רק עיריית מינכן

מיכאל ביטון: זה לא אותו גודל אתה יודע ולא אותו עושר

קריאה: ולא אותם אתגרים

מיכאל ביטון: אמיתי יעיש בן אוזיליו, מנכ"ל תיאטרון עוטף הנגב

בן אוזיליו: בוקר טוב אני זוכר שביקרתי אותך יושב הראש בירוחם, ואמרת לי בתפקידי הקודם במועצת התרבות של מפעל הפיס, שיש לך חלום שבמרכז המסחרי בירוחם יהיה נגן רחוב

בן אוזיליו:  אחרי חצי שנה הבאנו לשם את פרויקט נגני הרחוב, פעולה כזאת קטנה, פעולה תרבותית קטנה, איזה אדוות היא עושה

בן אוזיליו:  היא במרכז היא לא נראית והיא לא מורגשת

בן אוזיליו:  פעולה שלנו במקומות שאנחנו נמצאים, אני נמצא בעוטף הנגב, וחבריי גם בגליל וגם בנגב, היא פעולה הרבה יותר משמעותית ואנחנו צריכים לשים על זה את הדגש

בן אוזיליו:       אנחנו צריכים להתייחס למוסדות תרבות כאל מרכזי תרבות

בן אוזיליו:  אני היום נאבק על ההישרדות שלי כקבוצה, וגלית יודעת את זה, היא שותפה ועוזרת לי, אבל אנחנו צריכים משב רוח רענן כדי להגדיל את הפעילות שלנו

בן אוזיליו:  תושבי העוטף צריכים הרבה יותר מאשר את הפעולות שהמדינה נותנת להם היום במשורה, וצריך להתייחס לזה, אנחנו נמצאים שם על הגדר, וצריך לתת לתושבים האלה הרבה מעבר ולתת להם לחלום, לתת לנו לעשות שם מושבות של אומנים, לפרגן לנו, לתת לנו כוח כדי להעצים את התרבות באזור שלנו

מיכאל ביטון: תודה רבה, דברים מהלב

מיכאל ביטון:  כפיים זה טוב אבל צריך לתת תקציב תרבותי לעוטף שהוא מוגדל, אנחנו מדברים כל כך הרבה על ההון האנושי והחוסן הקהילתי בעוטף, ואם אנחנו לא מגדילים שם תקציבים לתרבות, אנחנו בבעיה

מיכאל ביטון:  האמת היא שאפילו משרד הביטחון שלחתי לשם כסף, קראתי לזה פעילות חוסן קהילתי, אבל בפועל זה לייצר חיי תרבות, משמעות, בסביבה שסובלת כל כך הרבה מאירועי חירום ומבצעים

מיכאל ביטון:       עכשיו אנחנו רוצים ממש לסכם

מיכאל ביטון:  יש מישהו בנוכחים שממש רצה לדבר ולא נרשם? היה לו איזה משפט להגיד? פחות או יותר באתם על סיפוקכם

מיכאל ביטון:  כן בבקשה? מישהו שרצה? ממש דקה אחת

קרן שרעבי רייש: אז בוקר טוב תודה רבה אדוני יושב הראש, שמי קרן רייש מהמועצה לשימור אתרי מורשת בישראל

קרן שרעבי רייש:  דבי הזכירה את זה מקודם, המועצה לשימור אתרים אפשר להגיד פועלת בשני מישורים, אחד לשימור מבנים היסטוריים בעלי חשיבות והשני הוא הנושא של חינוך, חינוך לשימור, אבל גם בעצם ארגון גג ל-200 אתרי מורשת בפריסה ארצית

קרן שרעבי רייש:       אתרי מורשת כמו מוזיאונים, כמו הרבה מוסדות תרבות, הם פה כדי לייצר את הרוח הזאת, את הרוח במפרשים, אבל עוד משהו שאתרי מורשת עושים, אתרי מורשת הם הרבה פעמים בתוך הקהילה, הם בתים בקהילה, ובעצם מתוקף העשייה הזאת, הם מאפשרים גם לחזק את תחושת השייכות והזהות המקומית והזהות הלאומית

קרן שרעבי רייש:       יש לנו מתוך 200 אתרי מורשת בארגון הגג, 70 אתרים הם נמצאים בעצם בנגב ובגליל, בשנים האחרונות יש איזושהי גדילה עם הפרויקט של בתי המייסדים של משרד התרבות, כמו בית המייסדים בירוחם, בשדרות, במעלות, ובעצם אנחנו רואים איך הבתים האלה הם לא רק מוסד שמספר את הסיפור המקומי, הם בעצם הופכים לבית בקהילה להרבה מאוד פעילויות תרבות החל מערב קריאת מגילה ביום העצמאות, דרך אירועי ט"ו בשבט, ובעצם זאת גם יכולה להיות איזושהי דרך לפתור את הבעיה שעלתה פה, וכולנו מכירים, הפריפריה רחוקה

קרן שרעבי רייש:  ולא בכל ישוב יש אפשרות להקים עכשיו תיאטרון או איזשהו אולם למופעים, אבל אתר מורשת הוא גם מבנה שכבר קיים ואין צורך עכשיו להשקיע משאבים בבניה של מבנה חדש, וגם זאת אפשרות בעצם לחבר את הקהילה שנמצאת סביב הבית ולהביא את התרבות אליו, כך שהוא בתוך הקהילה

מיכאל ביטון: תודה

מיכאל ביטון:  אני אומר לך קודם כל העשייה של אתרי המורשת והעשייה שלכם היא ממש משמעותית, ובעצם כמו שאדם עובד על הזהות שלו ובונה זהות ויודע מאיפה הוא בא ויודע לאן הוא הולך, גם עיר וקהילה כשהיא עוסקת בסיפור שלה, בזהות שלה, והופכת אותו לפעילות תרבותית, אז יש לה חוסן קהילתי

מיכאל ביטון:  ובמובן הזה העיסוק במורשת כבסיס ליזמות תרבותית הוא דרמטי

מיכאל ביטון:  כן גברתי?         

מור נגרד: תודה רבה אדוני יושב הראש, אני רק רוצה להציג ממש בקצרה

מור נגרד:  קודם כל אני מור, אני מנהלת את קואליציית מוסדות תרבות ומורשת בנגב ובגליל, אני גם חברת תנועת תרבות ובעצם אנחנו, לפני שלוש שנים, החלטנו להקים ולייסד את הקואליציה שככה 90% ממנהלי המוסדות שיושבים כאן במעגל הם בעצם חברים של קואליציית מוסדות התרבות בנגב ובגליל באמת מתוך הבנה ומטרה שכל הדברים האלו שנאמרו, וכל הצרכים וכל הנתונים, הכוח שלנו ביחד, כמוסדות מהנגב ומהגליל שמתאגדים ופועלים גם במישור המדיני הפוליטי, וגם במישור של יצירת שיתופי פעולה בשטח, ליצור את הקשרים, ליצור את החיבורים, לחזק אחד את השני, ובעצם להתמודד ביחד גם עם האתגרים וגם עם היתרונות, והיכולות של מה זה אומר להיות בנגב ובגליל? ולא רק במרכז, ולהיות גם קשורים לחינוך, ולמנוף של בעצם כל הפעולה של ההגירה והכלכלה והתיירות, וזו בעצם הסיבה שהקמנו את החיבור ואת ההתאגדות הזאת

מור נגרד:  תודה רבה על הדיון הזה

מיכאל ביטון: תודה רבה לך מור, אנחנו עוברים לשמוע את מנהל התרבות ואז לסכם את הדיון

גלית ווהבה שאשו: טוב קודם כל תודה רבה לך יושב הראש, ותודה לכם ולכן

גלית ווהבה שאשו:  מבחינת משרד התרבות והספורט, ברור לנו, בוא נתחיל מהסוף, שעדיין ישנם פערים לצמצם באופן חד משמעי

גלית ווהבה שאשו:  יחד עם זאת, לאורך השנים, אני שמונה שנים עוד מעט בתפקיד מיכאל, נעשו דברים שיש בהם כדי לשנות ולעזור להבנות מתוך האוכלוסייה למען עצמה, תשתיות תרבות

גלית ווהבה שאשו:       אם ניקח לדוגמה את סול, את מרכז המחול החדש שהוקם כיוזמה בתקנת סלע

גלית ווהבה שאשו:  תקנת סלע, תקנת סל תרבות עירוני, שתודה לאל שזיכה אותי להיות בין הכותבים שלה, אפרופו מדיניותה של השרה רגב בשעתו

גלית ווהבה שאשו:  אנחנו בעצם נתנו בה שני נדבכים, נדבך אחד זה פסטיבלים בפריפריה, נדבך שני של יוזמות שיכלו להיכנס עם אופק לתקנות המקצועיות

גלית ווהבה שאשו:       יש לנו הצלחות מאוד מאוד גדולות בהקשר הזה ובכללם גם פסטיבל אופקים הבינלאומי לתיאטרון ברחוב שמביא לאופקים מכולי עלמא, מכל מדינת ישראל ואף מחוץ למדינת ישראל אורחים רבים

גלית ווהבה שאשו:  יש שם עשייה מאוד מאוד משגשגת

גלית ווהבה שאשו:       רק לסבר את האוזן, כ-55% מתקציב התקנה סלע, מוקצים לפריפריה חד משמעית באופן מובהק, בכוונת מכוונת 35% הוקצו לאוכלוסייה הערבית במדינת ישראל, שכולנו יודעים שהלמ"סים הנמוכים הם בקרבם

גלית ווהבה שאשו:       אני רוצה להגיד שאפרופו הנושא של פריפריה יש ענין של הגדרת הפריפריה

גלית ווהבה שאשו:  אתה ודאי יודע, מיכאל, שחדשות לבקרים משנים את ההגדרה

גלית ווהבה שאשו:  אנחנו בעבודת מטה לפי מדיניותו של השר מיקי זוהר, שכבן הפריפריה בוודאי מכיר את הפערים באופן אישי ומיידי

גלית ווהבה שאשו:  אנחנו מגדילים את תקציב תקנת סלע

גלית ווהבה שאשו:  אנחנו בעבודת מטה לתיקון ודיוק מבחני התמיכה באופן כזה שיינתנו יותר תקציבים לפריפריה

גלית ווהבה שאשו:  השר מיקי זוהר הביא כ-300 מיליון שקלים תוספת בתקציב האחרון

גלית ווהבה שאשו:  אנחנו נעשה כדי שהתקנות תדברנה באופן כזה שנוכל כמובן לעזור בצמצום

מיכאל ביטון: אני קוטע אותך לרגע, אנחנו מקדמים בברכה את בית ספר צורים, בית ספר צורים הינו בית ספר לחינוך מיוחד, אלה ילדים שיש להם אתגרים בחיים אבל הם מנצחים את האתגרים האלה כל יום

מיכאל ביטון:  ולא רק שהם מנצחים, הם גם עובדים ולומדים עם מורה דגול לאזרחות, סביב סוגיות של סביבה

מיכאל ביטון:  והכינו שתי עבודות בתחום זיהום הסביבה, כתוצאה משימוש בפלסטיק, וזיהום עשיר ממטוסי סילון

מיכאל ביטון:  אנחנו נזמין נציג של התלמידים ואת המורה, בואו לשולחן פה איתנו, יש פה כיסאות

מיכאל ביטון:  המורה ותביא נציג או שניים איתך פה לשולחן, ועוד מעט ניתן לכם להגיד כמה מילים

מיכאל ביטון:  גלית תמשיכי

גלית ווהבה שאשו: אני צריכה להסדיר את הנשימה, כי אני אשת חינוך, ניהלתי שני מוסדות חינוך, וכשאתה מדבר חינוך אתה מהדהד אותי

מיכאל ביטון: תודה

גלית ווהבה שאשו: אז קצת ככה להסדיר את הנשימה ברמה הרגשית

גלית ווהבה שאשו:  אני חייבת לומר שאנחנו הבנו, מיכאל, לנוכח ניתוח הנתונים והנתונים הם מולי, כ-18% מכלל התקציב במנהל תרבות בחלוקת התמיכות, הוקצו לנגב וגליל, אז ברור לנו שאנחנו צריכים עוד לעשות עבודה

מיכאל ביטון: האחוז הזה על פני שנים, איך הוא?     

גלית ווהבה שאשו: אז אני אגיד, לפני תקנת סלע, ולפני, מה שנקרא, תיקוני השרה רגב, ולפני דיוקים של השר חילי טרופר, אם בתחילת הדרך ב-2015 היינו במצב עגום לחלוטין כולל גם את יהודה ושומרון אבל כמובן גם נגב וגליל, היינו בסביבות בין 8-10 אחוזים, תלוי איך אתה מפלח את הנתונים

גלית ווהבה שאשו:  היום אנחנו ב-18%, אנחנו לא הגענו לגן העדן המובטח, ממש לא, אני לא באתי לפה to sweet talk אלא להביא את הדברים כהווייתם

מיכאל ביטון: קודם כל המעבר מ-10% ל-18% הוא מבורך וצריך להמשיך במגמה

מיכאל ביטון:  אבל האם יש לכם את הניתוח שלכם פר אזרח, ואיך הוא צריך להשתנות? כי בסוף מדינה משקיעה באזרחיה

מיכאל ביטון:  אני אתן לך דוגמה, בבריאות האזרחים משלמים ביטוח בריאות כולם אותו דבר, בנגב מקבלים חצי בריאות כי חצי מכמות הרופאים האחיות ומיטות האשפוז, ובצפון אותו דבר

מיכאל ביטון:  ותורים פי 4 פי 5 המתנה בנגב ובגליל

גלית ווהבה שאשו: אני מכירה את זה מקרוב, כי הבן שלי - - - עבר לגור בשדרות

מיכאל ביטון: איזה מדד יש לכם כמשרד שעושה בקרה על אותו צדק חלוקתי לא רק ברמה של אחוז התקציב לנגב ולגליל, אלא פר אזרח מה המצב ולאן פניכם?     

גלית ווהבה שאשו: אז אתה מרים לנו להנחתה

גלית ווהבה שאשו:  הוקמה יחידת אסטרטגיה במשרד התרבות והספורט, שהיא בעצם עושה ניתוח של הנתונים

גלית ווהבה שאשו:  כרגע אין ברשותי

גלית ווהבה שאשו:  אמרתי לך אני לא גדלתי ב-"חרטטתלנד", אלא מספרת את העובדות כהווייתן, ולכן אין לנו ניתוח כזה

גלית ווהבה שאשו:  אבל יש לנו ניתוח של צופות וצופים באירועי התרבות בפריפריה, אין ספק שצריך עוד לעשות

גלית ווהבה שאשו:       השר מיקי זוהר הורה לעבודת מטה, אם בתיקוני רגב, כך לצורך העניין אני אתן דוגמה, מקום שהוא מוסד תרבות בפריפריה קיבל על עצם המקום, על עצם שהותו בפרמטרים לדוגמה במרכזי הפרינג' 25% מהתקציב בפרמטרים, וגם אם הוא היה עושה הרצות במקום שלו גם היה נחשב כאילו הוא יוצא ממקומו למקומו, וגם אם הוא היה יוצא לפריפריה אחרת היה משופה

גלית ווהבה שאשו:       יחד עם זאת מיכאל, הנתונים מראים שאנחנו עדיין חייבם לצמצם את הפערים

גלית ווהבה שאשו:  יכול מאוד להיות, וככה אנחנו בחשיבה, יחד עם המועצה לתרבות ואומנות, שהיא הסוברנית בעצם להמליץ לשר על מדיניות התרבות, יכול מאוד להיות שאנחנו צריכים לשנות גם את הקופסה, ולראות האם לא רק בפרמטרים once אחרי שנכנסת לתמיכה, אלא אולי אפילו בתנאי הסף לתמיכה, לדרוש מגוף התרבות או מגופי התרבות לקיים מהלכים בתוך הפריפריה

גלית ווהבה שאשו:       עכשיו אני אגיד עוד משהו

גלית ווהבה שאשו:  ישנן לא מעט החלטות ממשלה שעוסקות, למשל בחיזוק העוטף, החלטות ממשלה שעסקו במטולה, החלטות ממשלה שעסקו בירוחם דרך אגב, ובערים אחרות

גלית ווהבה שאשו:  ברור ששם יש איגום משאבים

גלית ווהבה שאשו:  אנחנו השכלנו יחד עם נגב גליל להקים שתי תשתיות

מיכאל ביטון: הבעיה בהחלטות ממשלה זה מבורך וזה תוספתי, אבל זה עונתי

מיכאל ביטון:  בא שנתיים שלוש חמש זה נגמר, זה יכול לעזור בתשתיות אבל תרבות היא דבר שוטף, דבר מתמשך

גלית ווהבה שאשו: בדיוק

גלית ווהבה שאשו:  ולכן התחלתי מהתקנות השוטפות מיכאל, אבל אני רוצה להתייחס שכשאנחנו בונים ביחד עם נגב גליל לצורך העניין8, קול קורא אנחנו בונים אותו באופן כזה כמו למשל מרכזי המוזיקה שקמו בבאר שבע ובעכו, אנחנו בונים את קול הקורא באופן כזה שיש לו אופק כניסה לתקנות המקצועיות

גלית ווהבה שאשו:  למה? כי אם לא, אחרי כמה שנים וגם ראינו את זה לפעמים בחממות תרבות, שהם לא נבנו על בסיס מבחני התמיכה, בסופו של דבר הם התרסקו

גלית ווהבה שאשו:  ולכן אנחנו מבנים יחד עם משרד ממשלתי אחר, או באמצעותנו, מתוך תפיסת עולם שאנחנו רוצים שהגופים הללו יגיעו לתקנות המקצועיות ולא יתרסקו

גלית ווהבה שאשו:       עכשיו אני אגיד עוד משהו

גלית ווהבה שאשו:  מאוד חשוב לנו להגיד שאנחנו עושים בעצם פעולה שהיא דו שלבית

גלית ווהבה שאשו:  פעולה אחת זה פיתוח תשתיות תרבות וכמובן כל הזמן קשר עם השטח, אגב בתוכנית העבודה שלנו מי שדיברה מה-OECD gל ה-innovation or creator industries, אנחנו עכשיו מעצימים את העוגה, כי כולנו יודעים ומיכאל אתה יודע את זה הרבה יותר טוב ממני, שלצערנו רק שליש אחוז מתקציב המדינה מוקצה לתרבות

גלית ווהבה שאשו:  מה שאומר שהאחריות עליי כראשת מנהל התרבות והאחריות השר שלנו היא מאוד מאוד גדולה, כי אנחנו צריכים עבור כל שקל שאנחנו מוציאים לחשוב what's in it למדינה? עד כמה זה משרת את המטרות הלאומיות?      המחקרים מוכיחים שהמכפיל לפעולת תרבות, המכפיל הכלכלי הוא בין 1

גלית ווהבה שאשו: 4-1

גלית ווהבה שאשו: 6

גלית ווהבה שאשו:  שווה בנפשך, שעכשיו שנוסדו מוסדות חדשים בעכו ובבאר שבע, כמה המניפה של זה היא לא רק מניפה של מוביליות חברתית, כי כולנו יודעים ששני אמצעים הם מוביליות חברתית, חינוך ותרבות, אלא גם מניפה שהיא מניפה כלכלית

גלית ווהבה שאשו:  ולכן עבור כל שקל, אנחנו צריכים לחשוב עשר פעמים איך הוא מגיע למי שצריך, למי שצריך משום שניתוח, ואני יודעת את הנתונים

מיכאל ביטון: אז יש לי שאלה, קודם כל אותה יחידת אסטרטגיה שלכם, נניח בעוד 3-4 חודשים

מיכאל ביטון:  תבואו לפה ותציגו מסקנות ותוכנית עבודה איך לצמצמם פערים במשרד? בתוכנית רב שנתית?     

סברין חיג'ראת: אז אני אגיד, היי, אני סברין חיג'ראת, אני מנהלת האגף

סברין חיג'ראת:  אני חושבת שאנחנו רק עכשיו מקימים את המערך, רמה של BI עד דיגיטציה, אז התהליכים ייקחו לנו לפחות שנה עד להקמה שלהם

סברין חיג'ראת:  אבל תוך כדי אנחנו רוצים להקים את ה-KPI, של מה זה תרבות? איך מודדים את האימפקט של תרבות וספורט

סברין חיג'ראת:  אז זה ייקח לנו קצת זמן אבל אנחנו בכיוון, עכשיו מתחילים ליישם, אחרי אסטרטגיה ארוכה, אז זה הכיוון הראשון שאנחנו גם מתחילים לשאול את עצמנו מהי תרבות? ואיך מודדים את ההצלחה שלה? לראות גם מה פר נפש? מה מגיע בוא נגיד לפריפריה, למגזרים? וכל הניתוחים שאנחנו עושים

מיכאל ביטון: אז אם את אומרת שלוקח לכם שנה להקים, לא נוכל לחכות לכם

מיכאל ביטון:  כי הפערים גדולים מידי בשביל שנחכה לדבר הזה

סברין חיג'ראת: אני חייבת להגיד שיש לי שני מהלכים מקבילים שאנחנו רוצים להקים

סברין חיג'ראת:  אחד, הקמת התשתיות הארוכות טווח, ודבר השני אנחנו מביאים אנליסטים שהם ינתחו את המצב הקודם

מיכאל ביטון: זה טוב ויפה וזה נשמע יסודי, אבל זה לוקח שנה

סברין חיג'ראת: טווח קצר

מיכאל ביטון: והפערים הם פי חמש פר משתתף, זה לא פר אזרח

מיכאל ביטון:  אני לא יכול לחכות שנה לעבודה תכנונית

מיכאל ביטון:  זה לא תשובה

מיכאל ביטון:  וגם מיקי זוהר לא יקבל את התשובה הזאת

מיכאל ביטון:  לשר התרבות יש שנה-שנתיים על הכיסא יגידו לו שבעוד שנה תהיה בקשר, לא נראה לי שהוא יאהב את זה

גלית ווהבה שאשו: אנחנו נציג בפני הועדה, מיכאל, אחרי שנסיים את עבודת המטה של תיקון מבחני התמיכה, כמו גם תיקופו של מבחן סלע שהוא מאוד משמעותי

מיכאל ביטון: למה לא להעמיק את סלע? הסלע קיים, למה לא להגדיל ולהעמיק?     

גלית ווהבה שאשו: זה בדיוק מה שאנחנו עושים

גלית ווהבה שאשו:  השר מיקי זוהר, בדיור הרמת לנו להנחתה

מיכאל ביטון: אבל הוא לא קיבל תקציב תוספתי

מיכאל ביטון:  סך התקציב השנה לא גדל השנה בתרבות, חבל

גלית ווהבה שאשו: סך התקציב גדל לפי הנתונים שברשותי, אבל אני חייבת לומר לך שתהיה הגדלה של 20 מיליון שקלים של סלע

גלית ווהבה שאשו:  אנחנו מטייבים את ההגדרה בסלע, משום שסלע בהגדרתו הנוכחית נותן מענה ל-184 רשויות בפריפריה וכולנו יודעים שסך הכל הרשויות שהם פריפריה גיאוגרפית זה - - -     

מיכאל ביטון: גלית יש לנו רק להתייחס לתלמידים, אני רוצה קצת זמן ולסכם מה עם הקרקס?     

גלית ווהבה שאשו: זהו, בדיוק, גרנד פינאלה

גלית ווהבה שאשו:  טוב, לראשונה בשנה הקודמת, משרד התרבות והספורט הקים בתחום אומנות במרחב הציבורי שכוללת קרקס כתחום דעת שייתמך על ידי המשרד בשני מישורים

גלית ווהבה שאשו:  האחד בקרן ליוצרות ויוצרים עצמאיים, והשני בנושא של רוח תרבות שמתוקצבת על ידינו, ומופעלת על ידי החברה למתנ"סים, ששם מסובסדים אירועים שכוללים גם קרקס

מיכאל ביטון: ידעת את זה?     

גלית ווהבה שאשו: כן הוא יודע כי הוא קיבל ממני משנה בהעמקה

מיכאל ביטון: אבל הוא לא קיבל את הכסף עדיין

מיכאל ביטון:  עד היום לא הבאת כסף מהממשלה

גלית ווהבה שאשו: רגע שני, אני דיברתי על נדבך נוסף, נדבק נוסף זה תקנת בתי הספר

מיכאל ביטון: יש רק קרקס אחד בארץ?     

אדם דה לנגה: שני קרקסים מקצועיים

מיכאל ביטון: אחד במצפה?     

גלית ווהבה שאשו: והשני בפלורנטין

אדם דה לנגה: לא לא, שם זה מרכז קרקס, השני בעין שמר בקרקס שבזי

מיכאל ביטון: אז מה יהיה גלית? יהיה קרקס בישראל?     

גלית ווהבה שאשו: קודם כל יש קרקס בישראל - -     

מיכאל ביטון: כן, אבל בתמיכת ממשלה?     

גלית ווהבה שאשו: - - ובית הספר יוכל להיתמך בהינתן שהוא יעמוד בתבחינים

גלית ווהבה שאשו:  יש תקנה מקצועית, אנשי שידכתי בין אדם לבין מנהל המחלקה שלי, מי שמכיר אותי יודע שאני מאוד מאוד נחושה מיכאל, ומאוד בת הפריפריה

מיכאל ביטון: הנה הרווחת את הפעילות שלך, למה? כי הוא מנומס, הוא מדבר אידיאולוגיה, הוא בכלל לא מדבר על כסף

מיכאל ביטון:  אבל אני צריך לדבר

גלית ווהבה שאשו: אני רוצה להגיד משהו, מי שדיברו קודם כל על תקנים אז אני רוצה להגיד משהו

גלית ווהבה שאשו:  כשאנחנו הקמנו תקנת סלע תקדימית ב-2016, אני הייתי לבדי בתקנה

גלית ווהבה שאשו:  והצלחנו להגיע ל-100% הגשות

גלית ווהבה שאשו:  אתה יודע למה? כי בשוכבך ובקומך, ובלכתך בדרך אתה זוכר את הפריפריה

מיכאל ביטון: מקסים

גלית ווהבה שאשו: תודה רבה

מיכאל ביטון: זה don’t call us, we call you, זה לא לחכות

מיכאל ביטון:  אבל לגבי תקנים, תראי למשל, מנהל תחום הנוער ברשויות, בסוף המדינה מביאה 60, 70 אחוז, 80 אחוזים מהכסף

מיכאל ביטון:  אבל באמת בלי שלעיר יהיה אחד שיהיה יזם תרבות או רכז תרבות זו בעיה, ישובים קטנים יכולים להיות עם אדם עם משכורת צנועה, אבל אם אין אחד כזה בעיר העיר בבעיה

מיכאל ביטון:  וצריך לחשוב מה לעשות

גלית ווהבה שאשו: גם בעניין הזה התחלנו בשנה הקודמת, מיזם עם שותפויות רוטשילד ועם קבוצות אחרות, תוכנית בשם היצע תרבות שבעצם המטרה שלה להגדיר את התרבות כפרופסיה

אדם דה לנגה: מיכאל אפשר להתייחס רגע?     

מיכאל ביטון: נו כבר סיימנו לנגה, כבר הכסף בדרך אליך, כל מילה שלך מיותרת

מיכאל ביטון:  אני אומר לך לא כדאי, משפט סיום, גלית

גלית ווהבה שאשו: אז קודם כל אני רוצה להגיד שיש לנו עוד הרבה עבודה לעשות

גלית ווהבה שאשו:  אני אשמח להופיע בפני הוועדה שלך, מיכאל, כאשר אנחנו     

מיכאל ביטון: בוא נקבע עוד חמישה חודשים, מדיניות השר אם השר יוכל לכבד אותנו, איזה הסטות, איזה שינויים, אלו הגדלות, זה יהיה מצוין

מיכאל ביטון:  בסדר? אני מאוד מעריך את שר התרבות גם מניסיון קודם שלי איתו, אני גם אפרט בהמשך

מיכאל ביטון:  אבל אנחנו עושים פאוזה חינוכית, ואני מבקש מהמורה של בית ספר צורים לאזרחות, המורה, תגיד לנו כמה מילים על המיזם

מיכאל ביטון:  ואז ניתן לתלמידות לדבר

מיכאל ביטון:  תציג את עצמך לפרוטוקול

יוני רוזנפלד: אהלן, לי קוראים יוני רוזנפלד, אני מורה לאזרחות בבית ספר צורים

יוני רוזנפלד:  במסגרת מטלת ביצוע שאנחנו עושים בעבודה באזרחות, התלמידים בוחרים נושא שמעצבן אותם

יוני רוזנפלד:  והתלמידים שלנו בחרו לבחור בזיהום האוויר

יוני רוזנפלד:  אחד כתוצאה ממטוסי סילון, קוראים לזה זיהום עשיר, והשני זיהום הפלסטיק, אנחנו משתשים המון בפלסטיק, אנחנו מטפלים לא נכון בפלסטיק

יוני רוזנפלד:  לא מזמן הייתה ועידה שדיברה בנושא הזה

יוני רוזנפלד:       אנחנו יודעים שגם המטמנות, והזיהום הוא בדרך כלל בישובים של הפריפריה והתלמידים חקרו את הנושא, הזה אספו סקירה ספרותית, ביצעו שאלון מחקר מה עמדות הציבור לגבי תפיסת בנושא זיהום הפלסטיק? וגיבשו איזשהו רעיון איך אפשר לטפל בפסולת

מיכאל ביטון: אז המיזם הזה הוא חלק מהבאתם לכנסת? אתה מחבר אותם לכנסת?     

יוני רוזנפלד: בדיוק, כן

מיכאל ביטון: יפה מאוד

מיכאל ביטון:  אז קודם כל תודה לך כמורה שיוזם חדשנות, ומגיע לכנסת, ומתייחס לתלמידים שלו באופן שווה, ונותן להם לפרוץ את התקרה

מיכאל ביטון:  אז אולי מישהי מהתלמידות רוצה להציג את עצמה ולספר משהו? לא להתבייש אנחנו איתכם, לאט לאט, ברגוע

מיכאל ביטון:  בואי קחי את המיקרופון

מיכאל ביטון:  תגידי כמה דברים גם על עצמך ואז על הפרויקט ועל המורה אם את רוצה גם

מיכל: היי, קוראים לי מיכל, אני והקבוצה שלי עשינו את העבודה על זיהום הפלסטיק

מיכל:  בעצם מאוד מאוד מפריע לנו איך שהפלסטיק משפיע על המדינה ומזהם ועם השנים רק עולה וגובר השימוש, וכמובן שהפלסטיק מתכלה באופן מאוד מאוד איטי והוא רק עולה וגובר

מיכל:  ואנחנו בעצם חקרנו על הנושא, וניסינו למצוא פתרונות שיכולים להועיל בבעיה

מיכל:  אז אנחנו, מה שעשינו בעבודה שלנו, בעצם חקרנו על הנושא, עשינו סקירה, שאלון עם הרבה שאלות, ש-104 אנשים בדיוק ענו עליהם, ומצאנו וחקרנו על כל מיני פתרונות

יוני רוזנפלד: תני דוגמה של פתרונות שהצעתם

יוני רוזנפלד:  נתנו שני פתרונות פתרון א' פתרון ב'

מיכל: פתרון אחד נגיד שאנחנו מצאנו זה בעצם שיש דו"ח מסוים, שהראה שאפשר ליצור דלק מצמחים שמתוכו אפשר ליצר, סוג של להשתמש בדלק הזה במקום

מיכאל ביטון: אנחנו נביא את שרת הסביבה סילמן שתשמע את הפתרון

מיכאל ביטון:       ניתן לעוד ילדה להגיד משהו

מיכאל ביטון:  גם על עצם ההשתתפות, לא חייב את העבודה עצמה

מיכאל ביטון:  מה זה עושה לכם להיות חלק מהפרויקט הזה? מה זה עושה לכם לכתוב עבודה כזאת? לבוא לכנסת? כן? מה קורה? איך קוראים לך?     

אופיר כץ: אופיר

אופיר כץ:  גם ליה פה

מיכאל ביטון: ליה אז בואי תתקרבי, תעשה לה מקום, אופיר וליה מאיפה אתם?     

אופיר כץ: מכפר סבא

מיכאל ביטון: אתן אוהבות את בית הספר הזה?     

אופיר כץ: כן

מיכאל ביטון: למה?     

אופיר כץ: הוא מיוחד

מיכאל ביטון: ומה עשה לכם להיות חלק מהפרויקט הזה? מה המשמעות שלו מבחינתכם?     

אופיר כץ: הוא גרם לי להרגיש שאנחנו גם לקחת חלק

אופיר כץ:  גם אם זה חלק קטן ולאו דווקא כזה משמעותי

מיכאל ביטון: מה קטן? אתם בכנסת ישראל בשידור חי, אתם חלק גדול

מיכאל ביטון:  סילמן שרת הסביבה צופה בזה

מיכאל ביטון:  אומרת איך לא ידעתי שהם פה? בבקשה תמשיכי

אופיר כץ: ואני חושבת שמספיק ששלושה תלמידים עשו עבודה והעלו לעצמם את המודעות לזה, אז זה כבר שיפור מאוד גדול

קריאה: מאז העמותה התחילו להביא את הסנדוויצ'ים בקופסאות ולא בשקיות

מיכאל ביטון: כן? אז הם לא רק מדברים החבר'ה האלה, הם עושים

מיכאל ביטון:  שינוי מתחיל בבית

מיכאל ביטון:  תגידו, אבל כתוב פה שיש את הטיסות שזה מזהם, אתם תטוסו פחות לחוץ לארץ? זה כבר קשה יותר לקבל החלטה

אופיר כץ: אני חושבת שיותר התמקדנו בזיהום אוויר ממטוסים פרטיים, כי אי אפשר פשוט להפסיק לטוס, אי אפשר להפסיק לטוס במטוסים מסחריים

מיכאל ביטון: את רוצה לטוס במטוס עם פאנלים פוטו-וולטאים? יש מטוס כזה שעובד על אנרגיה סולרית, הוא הקיף את העולם רק הוא עדין לא יציב

אופיר כץ: התעסקנו יותר במטוסים פרטיים לא מטוסים מסחריים

מיכאל ביטון: יפה

מיכאל ביטון:  אופיר וליה

מיכאל ביטון:  מה את רוצה להגיד ליה? משהו שאופיר לא אמרה? מה זה עושה לך להיות חלק מהפרויקט הזה?     

ליה: זה מרגיש מאוד חשוב

ליה:  אני חושבת שחשוב שאני אציין למה הצעתי את הרעיון לקבוצה? הצעתי אותו כי אנחנו כאנשים, גם כשהייתי יותר ביסודי דיברו על התחממות גלובלית, דיברו על ההשפעות של כל התעשיות והדברים המזהמים, ואני בתור ילדה קטנה אני לא יודעת כל כך מה לעשות עם זה

ליה:       והשנים עברו, ואז אני מתחילה לשמוע, כאילו אני כבן אדם, מכניסים לנו לבית הספר כל מיני, היה לנו פח מחזור קטן ואז תשימו את האוכל שם ואת האוכל האורגני, ואז אנחנו מנסים לעשות מה שאנחנו יכולים, ואז אני נתקלת במידע שטיסה של כמה דקות, ההשפעה שהיא עושה על כדור הארץ היא כל כך גדולה, ואז אני לא יודעת מה אני כבן אדם יכול לעשות?     

מיכאל ביטון: יפה

מיכאל ביטון:  את אומרת שאם אנחנו כנים עם עצמנו, צריכים לשאול שאלות לא נעימות, כמו לעלות על מטוסים ואיך מקטינים את הפליטה של מטוסים? אז תודה רבה, תודה רבה ליוני המורה ולתלמידות האמיצות שדיברו

מיכאל ביטון:  אבל לכל התלמידים המדהימים מבית ספר צורים, תודה רבה

מיכאל ביטון:       אתם יודעים, אבן צור זו האבן אחת הכי חזקות שיש, וכשלוקחים ממנה שבר, היא הופכת לסכין

מיכאל ביטון:  ראשי החץ של האדם הקדמון נעשו מאבן צור, אז אתם צורים, אתם עוצמתיים אתם

מיכאל ביטון:  אגב אבן צור גם ממנה הדליקו את האש בפעם הראשונה

מיכאל ביטון:  אז אתם ממש אש בוערת

מיכאל ביטון:  אז תודה רבה לכיתה, אנחנו מסכמים את הדיון

מיכאל ביטון:      אני אתחיל דווקא בדבר פחות טוב

מיכאל ביטון:  משרד החינוך לא העמיד כאן נציג ולא את נציגי סל תרבות, מעבר לזה שזה ביזוי הכנסת, והתייחסות לא רצינית לדיון כזה, אל עף שנציגי סל תרבות הוזמנו לכאן, הם בחרו שלא להיות

מיכאל ביטון:  אני בטוח שזה לא על דעתו של השר קיש והוא יידרש לעשות בדק בית איך נציגיו לא מגיעים לדיון כזה? כל שכן שאנחנו שומעים נתון שבו הפרויקטים של סל תרבות, רובם מיוצרים במרכז הארץ, ומוסעים אל הנגב ואל הגליל, במקום שרוב היצירה התרבותית תהיה של תושבי הנגב וגם צריכה תרבותית מהמרכז, אבל להפוך את הפירמידה

מיכאל ביטון:  אז אנחנו נותנים הערה שלילית לסל תרבות, גם על היעדרות וביזוי הכנסת וגם על המבנה התקציבי שלהם, שבו רוב הכסף נוצר ומושקע ביזמות תרבותית במרכז והקניה היא בנגב ובגליל

מיכאל ביטון:  הדבר הזה צריך להשתנות

מיכאל ביטון:  שר החינוך דיבר על שוויון הזדמנויות כנושא מרכזי שלו

מיכאל ביטון:  הנה נושא מרכזי שאתה יכול לנגוע בו ולצמצם פערים בנגב ובגליל

מיכאל ביטון:      לגבי משרד התרבות, המגמה שבה עברו מ-10% השקעות בנגב ובגליל, ל-18% על פי הצהרת המשרד, היא מגמה חיובית

מיכאל ביטון:  שותפים לה שרים רבים, השרה רגב וחיליק טרופר, וגם מיקי הם בראש הזה של צמצום פערים, אבל גם היסטורית גם אחרים היו בדבר הזה, ולכולם זכויות יסוד

מיכאל ביטון:  עדיין ה-18% הוא לא מספק ועדיין הפער של השקעה פר נפש בנגב ובגליל לא יכולה להיות פי חמישה ושישה בתל אביב ביחס לתושבי הנגב והגליל

מיכאל ביטון:  זה פער בלתי מתקבל על הדעת

מיכאל ביטון:  ואנחנו רשמנו לפנינו את התחייבות המשרד להתאמץ בנושא הזה

מיכאל ביטון:       שר התרבות היה חבר כנסת צעיר בכנסת ישראל והקים ועדת משנה ראשונה אי פעם שנקראה הוועדה לצדק חלוקתי

מיכאל ביטון:  זאת הוועדה של מיקי זוהר

מיכאל ביטון:  ואני זכיתי להופיע בה ראשון גם במאבק על צדק חלוקתי בחינוך בצעדת השוויון, וגם במאבק על צדק חלוקתי בגבולות

מיכאל ביטון:  אבל שר התרבות מיקי זוהר מכיר תרבות מהבית, יודע את אתגרי היזמים התרבותיים בנגב ובגליל, ואנחנו מצפים וסומכים עליו שהוא יעשה מעשים דרמטיים לצמצום פערים ביחס של הנגב והגליל אל מול מרכז הארץ בתקציבים

מיכאל ביטון:       אנחנו נזמן בעוד כמה חודשים דיון מעקב ונזמין את השר בעצמו להציג לנו איזה הסטות תקציב, הגדלות תקציב, ואיזה תוכנית רב שנתית הוא מבצע כדי לתקצב טוב יותר את הנגב ואת הגליל

מיכאל ביטון:  אנחנו מודים לשרה אורית סטרוק, שרת ההתיישבות על ההגעה לכאן ועל ההצהרה הכללית שלה שהיא תעצים את הקהילות הצעירות של בני המקום וחדשים, שהגיעו לנגב ולגליל כבסיס ליזמות תרבותית ויזמות קהילתית שמבוססת על סיפור מקומי וגאווה מקומית ויצירה מקומית, גם מול משרד ההתיישבות תבצע מעקב ונזמן אותם בעוד מספר חודשים

מיכאל ביטון:      שר הנגב והגליל, השר וסרלאוף עוד חייב לי תשובה על אלקסלסי, האם הגדילו את המספר של המיליונים לתרבות בנגב ובגליל בתקציב הקיים?     

יצחק אלקסלסי: לצערי לא קיבלתי תשובה על השקל, אבל הבנתי שהתקציב הוגדל

מיכאל ביטון: הוגדל, אבל לא על השקל

מיכאל ביטון:  אנחנו נזמן אתכם להציג לנו מפורט את ההשקעות בתרבות, בעוד כמה חודשים, אנחנו מבקשים מכם להסיט ולהגדיל כמה שיותר לעולמות האלה, לקהילות הצעירות, לקהילות המקומיות, לפרויקטים תרבותיים שמחוללים שינוי בקהילה, שיוצרים עוגן שנתי של הגעה גם של משתתפים מחוץ לאותה קהילה

מיכאל ביטון:  הדבר הזה משנה תדמית, יוצר גאוות מקום, בונה סיפור חדש למקומות, והשר מבין את הנושא הזה

מיכאל ביטון:       נבצע מעקב על כל הדברים שנאמרו כאן, אני מודה למשתתפים, לתנועת תרבות, לכל הקהילות שמובילות את הסוגייה התרבותית, גם לראשי הארגונים ולנציגי משרדי הממשלה, היה פה דיון עם נוכחות יפה ועם מיקוד טוב, והמבחן יהיה מבחן הביצוע והתוצאה

מיכאל ביטון:  אז אנחנו נעשה מעקב על הדיון הזה בפורמט הזה בעוד כמה חודשים

מיכאל ביטון:  תודה רבה לכולם, אני נועל את הדיון